General Halilović oslobođen optužbe u Haagu - Kozarac.ba\n16. Novembra 2005.\nBivšeg komandanta Armije BiH 53-godišnjeg Sefera HalilovićaMeđunarodnikrivični sud za bivšu Jugoslaviju u Haagu oslobodio je usrijeduoptužbi o odgovornosti za masakr nad hrvatskim civilima u BiH1993.godine.\nRaspravno vijeće Haškog suda (ICTY) u srijedu je izreklo oslobađajuću presudu bivšem načelniku štaba Vrhovne komande Armije BiH generalu Seferu Haliloviću, utvrdivši kako nije odgovoran za ubojstva hrvatskih civila koja su pripadnici Armije BiH počinili u hercegovačkim selima Grabovica i Uzdol u septembru 1993. godine tokom hrvatsko-bošnjačkog sukoba u BiH.\n“Tužilaštvo nije izvan razumne sumnje dokazalo da je Halilović ‘de jure’ i ‘de facto’ zapovijedao operacijom Armije BiH Neretva ‘93, niti da je imao efektivnu kontrolu nad jedinicama Armije BiH koje su počinile zločine u Grabovici i Uzdolu. Stoga vijeće zaključuje da Halilović nije odgovoran za ubistva počinjena u Grabovici i Uzdolu. Vijeće donosi odluku da optuženi Sefer Halilović nije kriv i stog se oslobađa optužbe za ubojstvo kao kršenje ratnog prva i običaja”, pročitao je predsjedavajući sudac Liu Daqun u obrazloženju presude.\nSudac Liu je naložio da Halilović bude pušten iz pritvora UN-a u Scheveningenu čim za to budu obavljene pripreme.\nVijeće je utvrdilo da je dokazano kako je u selu Grabovica kod Jablanice 8. i 9. septembra 1993. ubijeno 13 hrvatskih civila, a u selu Uzdol kod Prozora 29 hrvatskih civila i jedan zarobljeni pripadnik HVO-a, te da su jedinice koje su počinile ubistva efektivno nadzirali njihovi zapovjednici Zulfikar Ališpago i Enver Buza, te kao zapovjednik glavnog štaba Armije BiH general Rasim Delić, dok je Halilović kao vođa inspekcijskog tima u operaciji Neretva ‘93 samo provodio koordinaciju po uputstvima Delića.\nTužilaštvo ICTY-a prošle sedmice je podnijelo prijedlog kojim se postojeća optužnica protiv generala Delića proširuje na zločine u Grabovici i Uzdolu.


Uspostavljena partnerska saradnja između 2. Međunarodnog sajma turizma i Grada Beograda! | Međunarodni sajam turizma "Banja Luka 2020"\nUspostavljena partnerska saradnja između 2. Međunarodnog sajma turizma i Grada Beograda!\nPosted on januar 16, 2020 Komentari su isključeni na Uspostavljena partnerska saradnja između 2. Međunarodnog sajma turizma i Grada Beograda!\nPobratimski gradovi, Grad Banja Luka i Grad Beograd, jačaju svoju međusobnu turističku saradnju. Naime, Grad Beograd uzeo je partnersku ulogu na 2. Međunarodnom sajmu turizma “Banja Luka 2020”, koji će se održati 3. i 4. aprila 2020. godine u u Banja Luci, dvorana „Centar”.\nNakon dugogodišnje saradnje, ova dva grada su pokazala visoke rezultate u međusobnom korištenju turističkih potencijala, a koji su dodatno ojačani saradnjama u nekoliko drugih oblasti.\nPovodom organizovanja druge po redu uspješne sajamske manifestacije u oblasti turizma, a uz prethodne kvalitetne rezultate turističkog povezivanja, Grad Beograd je partner 2. Međunarodnog sajma turizma “Banja Luka 2020”, jer godinama unazad, tokom svih godišnjih doba, turistička posjeta iz Banjaluke ka Beogradu ubrojena u najveći postotak ukupnih posjeta koje uključuju noćenja i korištenja ostalih turističkih potencijala. Putem sajamske manifestacije iz Beograda u Banjaluku biće donesen duh “Skadarlije”, prirodne ljepote Velikog ratnog ostrva i Ade Ciganlije, kao i Avale i Kosmaja. Sa prekrasnim geografskim položajem na ušću Save u Dunav, istorijskom Beogradskom tvrđavom Kalemegdan, grad koji je pisao istoriju i stvorio bogato kulturno-istorijsko naslijeđe različitih epoha osvaja mjesto lidera u turizmu na prostoru Balkana\nPored Grada Beograda koji je partner na ovogodišnjem sajamskom događaju pridružiće nam se i TO Beograd, koja je uspješno iznijela svoje sajamsko izlagačno mjesto i na prethodnom sajmu, održanom 2019. godine.


Finale “SaNiTi Youth Jazz Project” – 29. oktobra koncert mladih muzičara iz Albanije, BiH i Srbije u Sarajevu - Far\nU ponedeljak, 29. oktobra u Kulturnom Centru Istočno Novo Sarajevo (Stefana Nemanje 6), sa početkom u 20:00 sati, biće održan završni koncert “SaNiTi Youth Jazz Projecta” koji je ovog leta i jeseni okupio tridesetak mladih muzičara iz Sarajeva, Niša i Tirane, odnosno iz Bosne i Hercegovine, Albanije i Srbije. Ulaz je besplatan.\nNešto ranije istog dana i u istom prostoru, od 12:00 sati će biti održana konferencija za novinare, a od 14:00 tribina – okrugli sto na koju su pozvani predstavnici lokalnih vlasti, kulturnih i obrazovnih institucija i nevladinih organizacija, čijim će predstavnicima biti predstavljen projekat, ali koji će tokom razgovora imati priliku da daju ideje kako oni, kao organizatori ili pokrovitelji, mogu pomoći održivosti ovakvih projekata i njihovoj realizaciji.\n“SaNiTi (Sarajevo, Niš, Tirana) Youth Jazz Project” koji realizuju Nišville Fondacija, i organizacije Syri Blu iz Tirane i Motus Adulescenti iz Istočnog Sarajeva, podržan je na prvom konkursu Regionalne kancelarije za saradnju mladih (RYCO) i uz pomoć Ministarstva kulture Srbije.\nGlavni cilj ovog projekta jeste multikulturalnost, odnosno, uspostavljanje kontakata između mladih u regionu, ali i umetnička edukacija, ne samo kada je reč o zajedničkom muziciranju, već i u smislu da im je omogućeno da tokom okupljanja na značajnim festivalima u regionu čuju najveća imena svetske scene iz domena džeza, soula, bluza, world music pravca… A sve to posledično treba da rezultira i podizanjem kvaliteta muzičke scene u regionu.\nIskustva koja su Nišville, ali i partneri do sada imali, nedvosmisleno govore da mladi iz različitih sredina okupljeni oko projekata koji se oslanjaju na druženje kroz umetnost i posebno kroz muziku, uprkos svim barijerama, po pravilu veoma lako uspostave kontakte sa mladima iz drugih zemalja (čak i kada razlike u godinama učesnika prelaze brojku 10), jer….. muzika je univerzalni jezik.\nNišville jazz festival kao nosilac projekta, sa partnerima – organizacijama Syri Blue iz Tirane i Motus Adulescenti iz Istočnog Sarajeva ovih dana ulazi u finale realizacije projekta „SaNiTi (Sarajevo – Niš – Tirana) Jazz Project“ – jednog od tridesetak koji su dobili grant na prvom konkursu Regionalne kancelarije za saradnju mladih (RYCO – Regional Youth Cooperation Office) na koji je stiglo preko 400 aplikacija. Projekat je podržan i od strane Ministarstva kulture Srbije.\nSastavi u svakom od tri grada uvežbavaju kako sopstveni jazz program, tako i zajedničke kompozicije među kojima će biti i „Nisville Jubilation“ koju je veliki svetski džez muzičar Duško Gojković posvetio nosiocu ovog projekta. Takođe, zajednički program je sastavljen i od po jedne tradicionalne kompozicije iz svake zemlje, obrađene u džez maniru, jer je to najbolji način da mladi kroz muziku i upoznaju tradiciju svojih suseda.\nRegionalna kancelarija za saradnju mladih (RYCO) je međunarodna organizacija koju su osnovale vlade Zapadnog Balkana: Albanija, Bosna i Hercegovina, Kosovo, Makedonija, Crna Gora i Srbija, sa ciljem promovisanja duha pomirenja i saradnje između mladih u regionu kroz programe razmene mladih.\nNišville, Syri Blue i Motus adulescenti pozivaju mlade muzičare: RYCO podržava „Sarajevo – Niš – Tirana Youth Jazz Project“ Bubnjarska legenda u Nišu – Omar Hakim & Rachel Z “OZ Experience” na Nišvilu 2018. Legendarna rege grupa sa Jamajke prvi put u Srbiji – „Inner Circle“ na otvaranju Nišvila Direktor Nišvila Ivan Blagojević laureat priznanja „Zlatni Vek“ Ministarstva kulture R. Bugarske\nAlbanijaBosna i HercegovinaDžez festivalNišNišvilRYCOSaNiTi Youth Jazz. ProjekatSarajevoSrbijaTirana


Rehabilitacije nacista i fašista imaju za cilj opravdanje zločinačke politike Srbije devedesetih\nKoalicija nevladinih organizacija “Građanska Vojvodina” smatra da bi rehabilitacija kvislinga-nacističkog saradnika Milana Nedića “definitivno potvrdila da se država Srbija, bez obzira na retoričko-marketinško zalaganje za evropske integracije, nalazi na putu fašizma”.\n“Odnos prema prošlosti uvek jasno određuje političku sadašnjicu, namere i ciljeve onih koji donose odluke u političkom i društvenom životu”, navodi se u saopštenju grupe nevladinih organizacija iz Vojvodine.\nGrađanska Vojvodina smatra da bi rehabilitacija Milana Nedića “bila i logična posledica rehabilitacije fašiste Draže Mihajlovića, kojom se Srbija i zvanično odrekla antifašizma i opravdala brojne zločine koje su srpske kvinsliške snage počinile na prostoru bivše Jugoslavije tokom Drugog svetskog rata”.\n“Rehabilitacije nacista i fašista, smatramo, imaju za cilj da se opravdaju zločinačka politika Srbije devedesetih i strašni zločini koje su u ime te politike učinjeni u ratovima na prostoru bivše SFRJ. Ove rehabilitacije predstavljaju pripremu terena za rehabilitaciju ratnih zločinaca koji su osuđeni pred Haškim tribunalom. Osim toga, rehabilitacije legitimizuju i unutrašnju politiku, odnosno uspostavljanje autoritarno-nacionalističke piramide vlasti”, navodi se u saopštenju koalicije.\nGrađanska Vojvodina upozorava da sadašnja vlast svoju politiku gradi na “nedemokratskim, autoritarnim, nacionalističkim temeljima”, i da “o tome govore ne samo rehabilitacije i progon političkih neistomišljenika”, nego i veliki broj pripadnika ekstremističkih pokreta koji su pušteni iz zatvora ili oslobođeni krivičnog gonjenja, ili su “na druge načine nagrađeni u periodu od 2012. godine do danas”.\n“Ekstremisti se, uz dozvolu vlasti i pratnju policije, slobodno šetaju ulicama, oni vrše nasilje nad pripadnicima drugih nacionalnosti kao što je to bilo slučaj u Vojvodini posle slučaja Dron”, navodi se u saopštenju.\nKoalicija ukazuje da su rehabilitacije posledica i politike koju su stranke demokratske provenijencije vodile u periodu posle 2000. godine, odnosno “sramnog, zakonskog izjednačavanja partizanskog i četničkog pokreta”.\nGrađansku Vojvodinu čine: Centar za regionalizam, Građanska akcija Pančevo, Zelena mreža Vojvodine, Nezavisno društvo novinara Vojvodine, Centar za razvoj civilnog društva, Građanski fond Panonija, Helsinški odbor za ljudska prava u Srbiji, Centar za interkulturnu komunikaciju, Vojvođanski građanski centar i Centar građanskih vrednosti iz Subotice.\nUpišite tekst * × 9 = forty five


Vijeće sigurnosti UN-a sastaje se zbog situacije u Siriji | Krupljani.BA\nVijeće sigurnosti UN-a sastaje se zbog situacije u Siriji\nVijeće sigurnosti Ujedinjenih nacija sastat će se na sjednici iza zatvorenih vrata u četvrtak povodom situacije u Siriji, saopćili su diplomati, nakon što je Turska pokrenula vojnu operaciju protiv kurdskih boraca na sjeveroistoku zemlje, javlja Fena.\nRaspravu o situaciji u Siriji 15-članog Vijeća sigurnosti zatražilo je pet evropskih članica – Britanija, Francuska, Njemačka, Belgija i Poljska, saopćili su diplomati.\nTurski predsjednik Recep Tayyip Erdogan danas je, objavljujući početak vojne akcije, izjavio da je njen cilj eliminiranje, kako ga naziva, “terorističkog koridora” na južnoj turskoj granici, prenosi Reuters.\nPredsjednik Evropske komisije Jean-Claude Juncker pozvao je Tursku da obustavi vojnu operaciju na sjeveru Sirije i upozorio je da EU neće plaćati kako bi Ankara tamo uspostavila sigurnosnu zonu.\n– Pozivam Tursku i druge faktore da budu uzdržani i da prekinu operacije – rekao je Juncker u obraćanju Evropskom parlamentu.\nOn je priznao da Turska ima određene sigurnosne probleme na granici sa Sirijom, ali je naglasio da, ukoliko plan Ankare obuhvata stvaranje takozvane sigurnosne zone, ne očekuju da će Brisel za to plaćati.\nTurska obustavlja napade u Siriji, Trump se zahvalio Erdoganu\nAmerički potpredsjednik u Turskoj “pritiskao” Erdogana da obustavi napade u Siriji\nBuduća predsjednica Evropske komisije podržala sporazum o Brexitu


Vučić: Auto-put prema Srpskoj u junu, gradimo most od 100 miliona evra - Sputnjik Srbija\n20:02 20 Oktobar 2020\nUdarna vest: Prva reakcija Ivice Dačića o novoj državnoj funkciji\nVučić: Auto-put prema Srpskoj u junu, gradimo most od 100 miliona evra\n14:33 31.01.2019 (osveženo 15:27 31.01.2019) Preuzmite kraći link\nRadovi na izgradnji auto-puta Beograd–Bijeljina, preko Kuzmina, trebalo bi da budu otvoreni sredinom juna ili do kraja tog meseca, najavio je predsednik Srbije Aleksandar Vučić posle sastanka sa predsedavajućim Predsedništva BiH Miloradom Dodikom, sa kojim je razgovarao o infrastrukturnim projektima.\n„Zajedno ćemo da otvorimo radove tokom kasnog proleća ili ranog leta na izgradnji auto-puta kojim ćemo spojiti Bijeljinu preko Kuzmina sa auto-putem Beograd–Zagreb i tako ćemo imati auto-put Beograd–Bijeljina“, rekao je Vučić.\nDodao je da će BiH raditi dalje auto-put prema Brčkom i Doboju.\nVučić i lideri Srba iz regiona uneli badnjak u Predsedništvo\n„Nadam se da će BiH produžiti taj auto-put od Brčkog do Tuzle i Sarajeva, ako je to putanja koju su izabrali“, rekao je Vučić.\nIstakao je da je to veoma snažan podsticaj odnosa Srbije i Republike Srpske za bližu saradnju ljudi i promet robe i usluga, kao i da je to od velikog ekonomskog značaja.\nPrema njegovim rečima, do 1. juna Srbija će završiti projektnu dokumentaciju za taj deo i na tome se uveliko radi.\nVučić izrazio očekivanje da će sredinom juna ili do kraja juna zajedno sa Dodikom otvoriti radove na tom auto-putu.\nDodao je Vučić da je Srbija preuzela na sebe da izgradi most preko Save, čija je vrednost oko 100 milona evra.\n„Mi ćemo ga brzo izgraditi, to je deo poklona našem narodu u Srpskoj i BiH“, kazao je Vučić, prenosi Tanjug.\nVučić je rekao da je Dodika takođe upoznao sa svim onim što se dešava u Srbiji, a posebno u odnosima Beograda i Prištine, kada je reč o ukidanju ili neukidanju takse koje je Priština uvela protiv Srbije i srpskog naroda na Kosovu i Metohiji, kao i potencijalnom nastavku dijaloga.\nDodik: Vraćamo se u BiH sa zajedničkim stavom\nKaže da je od Dodika dobio sve neophodne informacije o Bosni i Hercegovini, kao i o Republici Srpskoj, budući da je on srpski član Predsedništva BiH.\n„Mi smo razgovarali o saradnji Srbije i RS. Mi tu saradnju ne prekidamo, već je užurbano i ohrabrujuće brzo nastavljamo“, rekao je Vučić.\nDodik: Srbija najvažniji faktor stabilnosti i bezbednosti u regionu\nPredsedavajući predsedništva BiH Milorad Dodik je ocenio da je Srbija najvažniji faktor stabilnosti u regionu i zahvalio predsedniku Aleksandru Vučiću što je osmislio način podrške investicijama u RS.\n„Ovaj prvi inicijalni paket od milion evra je privukao 340 zainteresovanih mladih ljudi da apliciraju za projekte“, rekao je Dodik.\nKako je dodao, važan politički problem u BiH je formiranje organa vlasti što sprečava tu zemlju da pošalje dobru poruku za privlačenje investicija, zbog čega štetu trpi i RS.\n„U ime Predsedništva sam pozvao Vučića da poseti BiH i da tamo nastavimo razgovore o saradnji“, rekao je Dodik.\nOn je ukazao da razgovori u Briselu nisu mogli da prođu bez razgovora o situaciji u regionu.\nPrimetio je da su sve veći pritisci i spoljni i unutrašnji kako bi se oslabila pregovaračka pozicija Beograda, te istakao da je važno odmaći se od dnevnopolitičkih tema, kako bi se posvetili rešavanju kosovskog problema.\nMilorad Dodik, Aleksandar Vučić, Republika Srpska, Bosna i Hercegovina, Srbija\n20:00 Plan koji je odredio sudbinu Beograda\n19:57 Boris Liješević: „Čitač” je moj pokušaj da shvatim sopstvenu prošlost i kolektivne traume /foto/\n19:52 Prva reakcija Ivice Dačića o novoj državnoj funkciji\n19:48 Moskva: Neosnovani zaključci izveštaja OZHO o Navaljnom


Udruženje pijačnih prodavaca: Vučić obećao da će pokušati da pomogne\nBeta 16. aprila 2022. 11:40\nAktivista Udruženja pijačnih prodavaca „Opstanak“ Srđan Praštalo rekao je danas da su u razgovoru sa predsednikom Srbije Aleksandrom Vučićem oko njihovog zahteva za izuzećem iz obaveze uvodjenja fiskalnih kasa „napravili mali pomak i da je Vučić rekao da će pokušati da pomogne“.\n„Imamo malo više optimizma jer je predsednik Aleksandar Vučić saslušao naše argumente zbog kojih smo protiv uvodjenja fiskalnih kasa i oni će se sagledati da bi za osam dana ponovo razgovarali“, rekao je Praštralo za Betu, posle razgovora sa predsednikom Srbije.\nU Udruženju su rekli da već plaćaju paušalni porez koji iznosi od 18.000 do 25.000 dinara mesečno, što znači da posluju legalno.\nPokušaj države da ih uvede u sistem poreza na dodatu vrednost (PDV) je, prema njihovim rečima, neracionalan jer, ni blizu ne ostvaruju godišnji prihod od šest miliona dinara, koliko je predvidjeno za ulazak u sistem PDV-a.\nDržava zbog toga, kako su rekli, ne bi imala koristi jer ne bi naplatila veći iznos poreza nego sada, a oni bi imali veće izdatke jer, osim poreza mesečno plaćaju i tezgu, najmanje 16.000 mesečno.\nZbog uvodjenja fiskalnih kasa prodavci bi, prema njihovim rečima, morali da angažuju knjigovodju koji za vodjenje knjiga mesečno naplaćuje od 120 do 150 evra. Svi ti troškovi bi, kako su naveli, povećali cene proizvoda na pijacama u Srbiji, gde kako se procenjuje, radi oko 10.000 prodavaca.\nFiskalne kase je nemoguće koristiti i zbog toga, kako su objasnili, što medju prodavcima ima dosta starih ljudi koji nemaju tehničko znanje da ih koriste, a razlog više za izuzeće iz fiskalizacije je i što ne mogu da rade na otvorenom prostoru i temperaturi ispod minusa.


Mokranjčevi dani od 15. do 21. septembra\nIzvor: Radio Televizija Vojvodine, 29.Avg.2018, 17:39\nFestival "Mokranjčevi dani", posvećen stvaralaštvu najznačajnijeg srpskog kompozitora Stevana Stojanovića Mokranjca, biće održan od 15. do 21. septembra u njegovom rodnom Negotinu.\nMisija "Mokranjčevih >> Pročitaj celu vest na sajtu Radio Televizija Vojvodine << dana" je i da doprinosi afirmaciji Mokranjčevog i uopšte srpskog muzičkog stvaralaštva i izvođaštva, sa akcentom na negovanju horske tradicije.\nProgramski koncept festivala zadržao je osnovne stubove, pa će se prve festivalske večeri, za prestižnu nagradu, Statuetu Stevana Mokranjca, natpevavati renomirani horski ansambli: hor pri hramu Svetog Đorđa ( Beograd), Omladinski hor "Milka Stoeva" iz Burgasa u susednoj Bugarskoj, Ženski hor Muzičke akademije na Cetinju (Crna Gora), Mešoviti hor KUD Jevnica (Slovenija) i hor "Rozafa Expression" iz Skadra u Albaniji.\nAnsambl Narodnog pozorišta izvešće mjuzikl "Bolivud" Maje Pelević, a nastupiće i subotički ansambl "Collegium musicum catholicum" pod upravom mladog dirigenta Miroslava Stantića, kao i vokalna grupa "Konstantin" iz Niša.\nOdu glasu, "instrumentu" u koji je Mokranjac najviše verovao, na različite načine daće operske dive Iva Mrvoš Anokić i Snežana Savić Sekulić, koje će publici predstaviti lepotu srpske solo pesme.\nNa koncertnom podijumu predstaviće se i kamerni orkestar "Metamorfozis" predvođen violinistom Sašom Mirkovićem, a na repertoaru biće pretežno dela savremenih srpskih kompozitora.\nMirković će u sklopu, ove godine obnovljenih "Večernjih serenada", izvesti vrlo atraktivan program pod imenom "Nach Bach" sa kompozicijama srpskih autora koje su inspirisane Bahovim čelo svitama i posvećene Mirkoviću, našem danas najistaknutijem violisti, umetniku nesvakidašnje energije i snage izraza.\nOrganizatori izdvajaju i nastup klavirskog kvinteta "Altro senso" koji će ekskluzivno izvesti dela jednog kod nas nedovoljno afirmisanog autora prve polovine 20. veka , Petra Stojanovića .\nFestivalska publika će imati priliku da vidi i izložbu o životu i radu Petra Stojanovića koju je pripremila Nataša Špaček.\nPoseban doživljaj za festivalsku publiku 53. "Mokranjčevih dana" biće nastup čuvenog makedonskog gitariste Vlatka Stefanovskog, koji će svirati sa svojim triom.\nNa zatvaranju festivala nastupiće Hor i Simfonijski orkestar RTS zajedno sa dečijim horovima iz Negotina, pod rukovodstvom Bojana Suđića, sa originalnim tumačenjem popularne Orfove kompozicije "Carmina burana".\nU okviru pratećeg programa biće priređeni koncerti na otvorenom pod nazivom "Klasika u 11", zatim tri izložbe, od kojih organizatori izdvajaju postavku slika Miloša Šobajića.\nNa književnoj tribini biće predstavljen dobitnik "Drainčeve nagrade", negotinski pesnik Vlasta Mladenović, kao i monografija posvećena Fakultetu muzičke umetnosti u Beogradu, autorke dr Ivane Perković.


Biohemijsko drustvo Srbije\nBIOHEMIJA U SLUŽBI ZDRAVLJA - IZUČAVANJE BIOHEMIJSKIH I SRODNIH METODA KOJE NUDE REŠENJA U KRIZNIM SITUACIJAMA\nKurs je održan u Beogradu i Novom Sadu od 7. do 14. maja 2022. godine.\nPozivamo vas da nam se javite na email sa svojim predlozima za održavanje kursa naredne godine. Rok za prijavu ideja je 8. septembar 2022. godine.\nGodišnja skupština BDS\nGodišnja skupština Biohemijskog društva Srbije održana je 21. maja u Velikom hemijskom amfiteatru Univerziteta u Beogradu - Hemijskog fakulteta.\nThe XI Conference of the Serbian Biochemical Society ‘Amazing Biochemistry’\nBiohemijsko društvo Srbije organizuje XI konferenciju pod nazivom "Amazing Biochemistry" koja će se održati 22. i 23. septembra 2022. godine na Prirodno-matematičkom fakultetu u Novom Sadu (Trg Dositeja Obradovića 4). Rok za prijavu radova je 15. jul 2022. → Detaljnije\nThe Biochemistry Global Summit - Lisbon\nPortugalsko Biohemijsko Društvo će biti domaćin 46. FEBS Kongresa, 25. IUBMB Kongresa i 15. PAMBM Kongresa koji se održavaju pod sloganom “The Biochemistry Global Summit”, u periodu od 9. do 14. jula 2022. godine u Lisabonu. Rok za prijavu sažetaka radova je 10. mart 2022. → Link\nA message from the FEBS Congress Counsellor\nOdbori za mlade biohemijskih društava Austrije, Hrvatske, Italije, Holandije, Španije i UK pokrenuli su inicijativu za stvaranje mreže za komunikaciju studenata i mladih istraživača širom Evrope i sveta kroz razmenu informacija i organizaciju zajedničkih aktivnosti.\nOrganizovan je webinar o AlphaFold bazi podataka i u planu su druge slične aktivnosti. Odbori za mlade ostalih biohemijskih društava članica FEBS su motivisani da se uključe u inicijativu i razmenu informacija o predavanjima, kursevima i ostalim događajima što je omogućeno kroz sekciju za mlade na sajtu FEBS "Room for the Junior Sections of FEBS Constituent Societies".\nAlphaFold baza podataka - snimak webinara\nBiohemijsko društvo Srbije\nPowered by Univerzitet u Beogradu - Hemijski fakultet Webdesign


Lučić: Telekom znatno uvećao profit, objedinjujemo korisnike Supernove - TeleSrbija\nMilan K. 03 Jun 2021 6 min\nFoto: Dragan Kujundžić / Tanjug, Medija Centar\nGeneralni direktor „Telekoma Srbija a.d.”, gospodin Vladimir Lučić, je u intervjuu za Blic Biznis kao i u emisiji „JUTRO” na TV Prva izneo informacije o poslovanju Telekoma u prethodnom periodu, a posebno u 2020. godini, kao i o daljim planovima Telekoma pod njegovim rukovodstvom.\nFoto: D. Žarković / Politika\nPoslovanje Telekoma u prethodnom periodu\nLučić je objasnio da je Telekom, bez obzira na izuzetno tešku 2020. godinu zbog pandemije korona virusa, što je nanelo štetu u prihodima vezanim za roming, ostvario odlične rezultate i dostigli ukupan prihod Telekoma Srbije prošle godine bio je 1,175 miliona evra, što predstavlja rast od 4,4% u odnosu na 2019. godinu.\nKako on navodi, glavni pokretač ovih rezultata u 2020. godini je bio Internet, gde je prihod uvećan za 13%, i multimedija gde je uvećanje bilo čak 22%. Lučić je podvukao kako je ovo pokazatelj da je njegova strategija iz 2018., da se Telekoma fokusira na Internet i multimediju, donela rezultate i bila ispravan potez koji će omogućiti dalji rast Telekoma u 2021. godini.\nDalji rast Telekoma\nPrema njegovim rečima, projekcija za rast prihoda Telekoma na 4 milijarde evra u 2023. godini predstavlja više nego dostižan cilj, i da je uveren da bi ta prekretnica u rastu mogla doći i ranije.\nLučić je naveo da postoji veliki prostor za optimizaciju i smanjenje troškova u Telekomu, što će dodatno značajno poboljšati finansije ovog akcionarskog društva.\nObjedinjenje Supernove u Telekom\nLučić ističe da je 1. jun 2021. izuzetno bitan datum za Telekom, jer dolazi do konačnog objedinjenja svih 19 operatora — koji su poslovali u okviru brenda Supernova, a kasnije i pravnog lica „Moja Supernova d.o.o.” (bivši „Kopernikus Technology d.o.o.”) — u pravno lice „Telekom Srbija a.d.”, što će omogućiti značajnije racionalizacije troškova.\nKorisnike Supernove očekuju BOX paketi\nDirektor Telekoma je u okviru intervjua za emisiju „JUTRO” istakao i da će od 15. juna svim novim i postojećim korisnicima Supernove biti u ponudi integralni „Super BOX” paketi koji će otvoriti mogućnost korišćenja MTS mobilne telefonije u okviru paketa Supernova kablovskih usluga televizije, Interneta i fiksne telefonije.\nAkvizicije, rezultati i zaduženost Telekoma\nLučić navodi da su akvizicije kablovskih operatora u prethodne 3 godine bile odličan potez, jer su omogućile Telekomu da konsoliduje tržište, pre svega preuzimanjem kompanija koje su već bila profitabilne, i time ostvari značajne sinergijske efekte u okviru poslovanja Telekoma u Srbiji.\nIstovremeno, Telekom je zaduženost u pogledu kredita smanjio u drugoj polovini 2020. godine usled izdavanja korporativnih obaveznica. On ističe i da zbir kreditnih zaduženja i duga usled korporativni obaveznica iznos 3,24 puta EBITDA, čime se Telekom nalazi u proseku na telco tržištu.\nEBITDA u 2020. godini iznosi 420,4 miliona evra (u odnosu na 408 miliona evra prethodne godine), dok je profit u 2020. godini porastao na 35,7 miliona evra, rast od 69% u odnosu na 2019. godinu. Postojeći trendovi pokazuju da će profit ove godine biti preko 85 miliona evra, a EBITDA dosta iznad 425,5 miliona evra, što ukazuje da je Telekom odabrao odličan razvojni put.\nRazvojna strategija „Milion plus” i dalji koraci\nLučić ističe da je Telekom već prevazišao razvojni plan „Milion plus”, čiji je on tvorac. Kako napominje, kada je došao u Telekom Srbija kao Koordinator za multimediju i Internet, Telekom je imao samo 550.000 korisnika televizije, i bio je u trendu pada korisnika. U naredne dve godine, Telekom je dostigao 2,6 miliona korisnika Internet i TV usluga.\nDalji koraci Telekoma predstavljaju „Dva miliona plus”, što predstavlja strateški plan da se obezbedi preko 2 miliona korisnika TV usluga.\nTelekomova mreža raste\nKako navodi Lučić, Telekomova optička mreža konstantno raste, i do sada imaju 140.000 aktivnih optičkih priključaka a do sada je izgrađena infrastruktura za ukupno 700.000 potencijalnih optičkih priključaka. Dodaje i da je Telekom imao najbolju mobilnu mrežu u poslednje dve godine (po „RATEL Benchmark” testiranju) što će omogućiti da se priviku korisnici i u ovom segmentu.\nSporni ugovor sa Telenorom\nDirektor Telekoma, koji preuzima zasluge za „čitavi razvoj Telekoma poslednje dve godine”, naveo je da je neprijatno iznenađen da je baš taj ugovor o iznajmljivanju optičke infrastrukture Telenoru doživeo „ovoliku medijsku ekspanziju” jer je napravljen po najboljoj evropskoj praksi. On dalje navodi da je logično da svoju infrastrukturu iznajme drugom operatoru i zarađuju od nje, jer je dostignuto 50% tržišnog uticaja, i izgrađena optičku mrežu koja ima 700.000 priključaka (u planu je proširenje na milion u naredne tri godine). Lučić ističe da je to praksa u 19 zemalja u Evropi a u mnogima i regulatorna obaveza bilo kog operatora koji ima oko 50% tržišnog učešća.\nViše informacija možete pronaći u ovom tekstu.\nU vezi sa navedenim spornim ugovorom sa Telenorom, povodom optužbi SBB-a da Telekom pravi kartel čiji je i vođa, direktor Lučić je izjavio da „ne možete biti vođa kartela ako iznajmite infrastrukturu direktnom konkurentu”, i kritikovao ranije ponašanje SBB-a.\n„Kablovski operateri su bili kartel jer se međusobno nisu napadali, a SBB kao najveći među njima imao je ekskluzivne kanale kao što je Foks i odlučivali kome će da ih daju. Nama ih nije dao jer smo mi bili direktni konkurenti. ”\nLučić je istakao da ugovor sa Telenorom ne sadrži ekskluzivitet, odnosno da Telenor bez ikakvih problema može da nastupa sa svojom sopstvenom strategijom na tržištu i pravi svoju sopstvenom programsku šemu kako želi.\nNa temu spornog ugovora i Komisije za zaštitu konkurencije, Lučić navodi da je sve oko ugovora „čisto” i da je komisija za zaštitu konkurencije dala saglasnost. Istovremeno, Lučić navodi da konkurencija čitavu negativnu kampanju nije ni zasnovala na analizi ugovora, već su na osnovu jedne interne diskusije menadžmenta konstruisali svoje napade.\nUništenje slobode medija stavljanjem tačke na poslovanje SBB-a i United Media\nLučić je pojasnio i sporno pitanje „uništenja SBB-a i United Media”:\n„To nije zvanični, već interni dokument, a ta kostatacija se odnosi na stavljanje tačke na kartelsko - monopolsko ponašanje koje je dve decenije kreirala United Grupa”\n„Taj koncept je doveo Telekom do toga da sredinom 2018. godine, dakle na pragu treće decenije 21. veka, ima manje od 1% tržišnog učešća sa TV uslugama u četiri najveća grada u Srbiji. ”\nDirektor Telekoma je istakao i da su pokrenuli sudski spor u Srbiji i Švajcarskoj zbog „svih laži naše konkurencije”.\nEuronews - stranačka propaganda ili nezavisni kanal?\nU kratkim crtama, Lučić je istakao da je i ovaj poslovni potez Telekoma ispolitizovan, kao i da je izuzetna čast za Telekom što je velika korporacija, kakav je Euronjuz - prisutna u više od 160 zemalja - izabrala Telekom za partnere. Istovremeno navodi da je uticaj vlasti na uređivačku politiku preko Telekoma „nemoguć jer glavnog urednika bira centrala Euronjuza i on je na njihovom platnom spisku”.\nNa temu Zakon o informisanju, Lučić je pojasnio da se ograničenja u propisima u oblasti delovanja el. medija odnose samo na subjekte čije se poslovanje finansira sredstvima iz državnog budžeta, dok je Telekom Srbija je akcionarsko društvo koje je izdavanjem akcija steklo svoju sopstvenu imovinu kojom posluje, usled čega Telekom svoje poslovanje ne finansira sredstvima iz državnog budžeta.\nFoto: PROMO / EuroNews, N1\nDalji koraci za Telekom\nZa kraj, Lučić navodi da je dalji plan Telekoma nastavak izgradnje optičke mreže i poboljšavanje kvaliteta mobilne telefonije. Telekom planira da obogati svoju ponudu i dodatnim sadržajima i digitalnim servisima - podseća da su u poslednja 2 meseca pustili dva atraktivna digitalna servisa („Apollon” i „Balkan Myusic”).\n„Kada sam pre 18 godina krenuo da vodim MTS - mobilnu telefoniju Srbije, ona je bila u velikom zaostatku za lokalnom konkurencijom, ali smo vrlo brzo u par godina ne samo stigli konkurenciju već i došli tad na nivo najsavremenijih svetskih operatora po broju digitalnih servisa. ”\n„Potpuno sam siguran da ću u kratkom vremenskom intervalu ponovo dovesti Telekom Srbija na taj nivo, gde će drugi operatori u svetu izučavati naš primer kako smo se brzo i uspešno transformisali u novu digitalnu kompaniju okrenutu ka korisniku. ”


Beko HII64430GT indukciona ugradna ploča cena, cene Srbija, prodaja Beograd Novi Sad Niš\nBeko HII64430GT indukciona ugradna ploča cene\nEPonuda nije internet prodavnica već Vam omogućava da brzo i lako nađete Beko HII64430GT indukciona ugradna ploča po najjeftinijoj ceni. Naš cilj je da kupci budu što bolje informisani o ponudi Beko ugradna ploča HII64430GT indukciona na tržištu Srbije. Vrlo lako nalazite željeni proizvod za kategoriju Ugradne ploče cene, ne morate da lutate od sajta do sajta za Beko Ugradne ploče, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Beko HII64430GT indukciona ugradna ploča sa PRODAVCEM. EPonuda ne može da garantuje potpunu tačnost specifikacije i slika za Beko HII64430GT indukciona ugradna ploča. Pre kupovine, podatke za Beko ugradna ploča HII64430GT indukciona proverite na sajtu PROIZVOĐAČA.


EU Progres : strana 4 : Južne vesti\nTrgovište dobilo novi kamion smećar\n16:02, 22. 10. 2013.\nPreko Programa EU Progres Vlada Švajcarske i EU i finansirali su nabavku novog, savremenog kamiona smećara za potrebe Javnog preduzeća “Komunalac” iz Trgovišta.\n12:21, 18. 10. 2013.\nProgram evropskog partnerstva sa opštinama objavio je poziv za dodelu bespovratnih sredstava za podršku ženskom preduzetništvu za nezaposlene žene u 25 opština južne i jugozapadne Srbije.\nNova radna mesta prioritet juga Srbije\n14:28, 7. 10. 2013.\nŠef Delegacije EU Majkl Devenport i predsednik Koordinacionog tela za jug Srbije Zoran Stanković ocenili su u Bujanovcu da je prioritetni cilj razvoj ovog područja i otvaranje novih radnih mesta.\nZaštita životne sredine kroz ideje osnovaca\n12:54, 4. 10. 2013.\nU okviru kampanje "Gde je tvoj prag odgovornosti?“ raspisan je konkurs za edukativnu kampanju za osnovce u 25 opština južne i jugozapadne Srbije u cilju zaštite životne sredine.\nEkološka kampanja u 25 opština\n16:30, 9. 9. 2013.\nU 25 opština južne i jugoistočne Srbije 16. septembra počinje kampanja "Gde je tvoj prag odgovornosti?“ čiji je cilj podizanje nivoa svesti građana o važnosti ekološke sredine.\nKuršumlija: završena zgrada laboratorije\n12:20, 16. 8. 2013.\nU okviru kuršumlijskog Doma zdravlja, sredstvima EU Progresa, završena je izgradnja zgrade laboratorije čime će se obezbediti bolji uslovi za pacijente i zaposlene.\nZamena cevi za vodu u Vladičinom Hanu\n10:48, 14. 8. 2013.\nU Svetosavskoj ulici u Vladičinom Hanu u toku je zamena azbestnih cevi u dužini od 250 metara, a planirano je da radovi budu završeni do 6. septembra.\nBlace: izgradnja vodovoda u selu Džepnica\n15:15, 13. 8. 2013.\nRadovi na dogradnji postojećeg sistema vodosnabdevanja trebalo bi da budu završeni do polovine oktobra, kada će se snabdevanje iz lokalnih izvora i bunara u Džepnici i Čučalu zameniti vodom iz gradskog vodovoda.\nEU donirala traktor Vladičinom Hanu\n15:17, 8. 8. 2013.\nOpštini Vladičin Han preko programa EU Progres doniran je traktor sa priključnim alatima koji će služiti za potrebe podizanja oglednog poljoprivrednog dobra u selu Vrbovo.\nGodišnji sastanak EU Progresa u Bujanovcu\n10:00, 18. 7. 2013.\nZahvaljujući projektima koje su za poslednje 3 godine EU i Vlada Švajcarske finansirale preko Programa EU Progres, 60 stanovnika južne i jugozapadne Srbije dobilo je stalni posao, a do kraja marta 2014. biće zapošljeno još između 150 i 200 ljudi.\nProjekti za rodnu ravopravnost\n16:06, 16. 7. 2013.\nVlada Švajcarske i EU u cilju unapređenja zdravlja žena, doprinosu ekonomskom osnaživanju i borbi protiv rodno zasnovanog nasilja sprovode 7 projekata u Žitorađi i još 6 gradova Srbije.\nZavršena akcija "Drugarski sportski pozdrav"\n13:29, 7. 4. 2013.\nU okviru projekta „Profesionalizacija lokalnih samouprava za upravljanje omladinskim servisima” održana je završna javna akcija na lokalnom projektu Kancelarije za mlade Blace „Drugarski sportski pozdrav”.\nUslužni centar u Crnoj Travi\n16:34, 28. 3. 2013.\nOvaj opštinski centar trebalo bi da tokom juna počne u potpunosti da pruža građanima šansu da na jednom mestu brže i jednostavnije dobiju neophodnu dokumentaciju.


Etika u poslovanju doprinosi humanosti, uspešnosti u obavljanju zadataka i razlikuje jednu firmu od druge - gopro.rs\nTehnologija, automatizacija i digitalizacija postali su neizostavan deo našeg svakodnevnog života. Poprilično je teško zamisliti bilo koji potrošački segment bez mogućnosti kupovine robe ili usluga na daljinu. Digitalizacija sa sobom donosi veliki broj rešenja koja mogu znatno unaprediti Vaše poslovanje, ali i svakodnevicu. Ukoliko želite da ostanete konkurentni na današnjem tržištu, morate digitalizovati svoje poslovanje.\nUpravo to je i bila glavna tema najnovijeg tematskog biltena portala eKapija, koji je na jednom mestu okupio sve one koji su svojim pametnim rešenjima pretvorili digitalizaciju u Srbiji u realnost. Petar Miljković (GoPro, CEO) i Gordana Stefanović Barjaktarević (GoPro, Project Manager) su za eKapiju govorili o GoPro-u, njegovoj viziji i vrednostima.\nPetar Miljković je u intervjuu sa eKapijom objasnio na koji način etika oslikava filozofiju našeg poslovanja.\nU kompaniji veoma vodimo računa o zadovoljstvu zaposlenih, jer verujemo da samo zadovoljan čovek može da bude proaktivan, da oseti pripadnost kolektivu i da pruži kvalitetno rešenje. Samim tim, zadovoljni su i naši klijenti. U svetu u kome svaka kompanija želi da ostvari profit, nalazimo se i mi, ali se vodimo krilaticom – ne po svaku cenu. Ukoliko smatramo da određeno rešenje neće doneti korist našem klijentu, nećemo ga, ni po cenu velike zarade, predložiti. Verujem da nas klijenti zbog toga prepoznaju kao vrhunsku firmu i lojalni su nam, a potencijalni klijenti nas vrednuju kao najbolje partnere za saradnju. Ovaj važan poslovni princip puno znači i našim zaposlenima, jer oslikava i odnos firme prema njima. Naravno, naše zajedničke vrednosti su između ostalih integritet u svemu što radimo, profesionalizam i pouzdanost.\nTakođe, naša filozofija zasnovana je na tri stuba – ljudi, procesi, sistemi. Samo ukoliko su sva tri elementa usklađena, možemo govoriti o uspešnosti u poslovanju.\nGordana Stefanović Barjaktarević je objasnila šta čini GoPro društveno odgovornom kompanijom.\nPre svega želim da iskažem veliku zahvalnost i poštovanje našim zaposlenima i da ih pohvalim, jer su se do sada uvek rado odazvali svakoj humanitarnoj akciji koju smo kao firma organizovali, a bilo ih je zaista mnogo. Osim toga i naši klijenti su takođe često bili veoma radi da pomognu kada se za to pružila prilika. U poslu i u životu, važno je da sa ljudima sa kojima radite i provodite vreme delite ovakve vrednosti.\nSvi zainteresovani mogu pročitati ceo tekst na linku.


Rođena je srpska rekorderka u maratonu Olivera Jevtić - Fondacija Srpski legat\nRođena je srpska rekorderka u maratonu Olivera Jevtić\n24 jul 2018 MK\nNa današnji dan, 24. jula 1977. godine u Užicu je rođena atletičarka, evropska šampionka i srpska rekorderka u maratonu Olivera Jevtić.\nOd početka karijere trenira u užičkoj Mladosti, a medalje je počela da osvaja još u juniorskoj kokurenciji, pa je tako pored domaćih pobeđivala i bila na pobedničkom postolju i na evropskim i svetskim prvenstvima, kao i na mediteranskim igrama, i to u različitim disciplinma: od 1.500 metara do maratona.\nPet puta je učestvovala na Olimpijskim igrama, a najbolji plasman joj je bio šesto mesto na maratonu 2004. godine u Atini, dok i danas drži nacionalni rekord u toj disciplini, postavljen godinu dana ranije u Roterdamu.\nViše puta je, u različitim izborima proglašavana za domaćeg sportistu godine, te je tako tri puta bila najbolja sportistkinja naše zemlje u izboru Olimpijskog komiteta, a 2006. godine joj je dodeljena i Zlatna značka. Još uvek je aktivna i takmiči se.\n1922. godine osnovan je Srpski auto-klub;


SVET KOMPJUTERA - TEST RUN - Panda Adaptive Defense 360\nKorišćenje računara bez dobre antivirusne zaštite je nezamislivo, pošto broj virusa i sličnih napasti neumoljivo raste. Podaci govore da se svaki dan pojavi neverovatnih 230.000 varijanti programa koji se svrstavaju u grupu malicioznih. U slučaju privrednih subjekata ti programi mogu da dovedu do prave katastrofe koja može da ugrozi poslovanje i egzistenciju firme. Poslovni korisnici su vrlo često na meti prevaranata koji traže novac za informacije kojih su se dočepali ili, pak, pokušavaju na osnovu njih direktno da izvuku materijalnu korist.\nPanda Adaptive Defense 360 sastoji se iz dva dela. Prvi se odnosi na takozvane agente, koji se instaliraju na svaki pojedinačni računar, koji može imati bilo koji operativni sistem – od Windowsa XP, pa na dalje. Treba napomenuti da postoje varijante agenta i za računare na kojima je instaliran Linux, Max OS × ili Android. Konzola agenta je jedna od najjednostavnijih koju smo videli kod antivirusnih programa u skorije vreme i sadrži minimum opcija. Sistem obavlja konstantno nadgledanje svih aktivnih programskih procesa kako na serverima kompanije, tako i na pojedinačnim radnim stanicama. Pri tome se koriste tehnologije integracije „u oblaku” i mašinskog učenja, koje na osnovu ranije obrađenih podataka odlučuju da li je aktivni proces opasan ili ne.\nDrugi deo je implementiran putem veb konzole koja služi za nadgledanje stanja. U slučaju da štetni programi budu primećeni bilo gde u okviru preduzeća, Panda Adaptive Defense 360 omogućuje vizuelno prikazivanje zaraženih mrežnih lokacija, što rezultuje lakšim poimanjem načina penetracije, kao i zaštitom ostalih resursa na mreži. Sistem može da vodi evidenciju o celokupnom instaliranom softveru u okviru preduzeća i da blokira sve programe koji predstavljaju opasnost. Poseduje sopstveni generator izveštaja, koji daje detaljan uvid u stanje antivirusne bezbednosti za svaku pojedinačnu radnu stanicu. Celokupna realizacija servisa je urađena na platformi Windows Azure. Posledica toga je da se sav posao obavlja na Microsoftovim Big Data serverima, koji nude visok nivo bezbednosti podataka.\nŠta se dešava ukoliko antivirusni program otkrije neki proces koji nije poznat od ranije? U takvim situacijama se fajlovi koje koristi proces šalju u „oblak” na analizu i klasifikaciju. Ukoliko, pak, programski kod i dalje ostane pod sumnjom, onda ga direktno analiziraju antivirusni stručnjaci iz kompanije PandaLabs. Ovakav princip zaštite je odranije poznat po svojoj efikasnosti i kada smo pre nekoliko meseci pisali o besplatnoj varijanti antivirusnog paketa Panda, rekli smo da su testiranja pokazala najveći procenat otkrivenih virusnih pretnji od svih programa na tržištu. Kada se tome doda blokiranje nepoznatih procesa, onda se opasnost od zaraze kompjutera svodi na minimum. Međutim, nije sve baš tako idealno, pošto se dešava da prilikom instalacije nekog programa antivirus jednostavno blokira sam proces instalacije ili onemogućava pokretanje instaliranog programa, sve dok se ne utvrdi da li njegov kod predstavlja opasnost ili ne. Međutim, kada su u pitanju firme, ne postoji česta potreba za dodavanjem svakojakih programa, pa se to ne može smatrati velikim minusom. S druge strane, na ovakav način se rapidno uvećava stepen zaštite sistema, što i jeste bio cilj.\nPanda Adaptive Defense 360 integriše dva sistema zaštite: Panda Endpoint Protection Plus se odnosi na funkcije karakteristične za klasične antivirus programe i sadrži firewall, antivirusni modul, filter veb sadržaja, proveru elektronske pošte i kontrolu priključenih uređaja. Funkcioniše po principu proveravanja „potpisa” i heurističke analize. Panda Adaptive Defense je EDR (Endpoint Protection and Response) rešenje koje sadrži sve što i Panda Endpoint Protection, uz dodatne opcije automatskog reagovanja na sumnjiva dešavanja na računaru u realnom vremenu, kao i takozvanu duboku analizu koja se obavlja u laboratoriji kompanije Panda. Procesi se klasifikuju u tri osnovne kategorije: regularni, maliciozni i potencijalno nepoželjni. U slučaju da neki proces bude označen kao regularan, a u stvari je maliciozan, sistem nadzora u realnom vremenu će registrovati početak neželjene aktivnosti i biće naknadno klasifikovan u pripadajuću kategoriju.\nJedna od zanimljivih sposobnosti ovog antivirusa se ogleda u podršci za računare na kojima su instalirane zastarele verzije operativnih sistema. Poznato je da su takve mašine „dušu dale” za infiltraciju malicioznog koda, ali ovde imamo mehanizme koji prepoznaju te stvari i blagovremeno ih sprečavaju. Tipičan primer takvih računara su sistemi na kojima je instaliran Windows XP, koji već nekoliko godina ne dobija nove nadogradnje. Na taj način je moguće sačuvati starije računare koji i dalje pristojno obavljaju poverene im zadatke, tim pre što Adaptive Defense 360 ima veoma skromne zahteve prema sistemskim resursima.\nAV-Comparatives, nezavisna laboratorija za testiranje efikasnosti antivirusnog softvera je u svojim testovima pokazala da je kvalitet posla koji obavlja Panda Adaptive Defense 360 na izuzetno visokom nivou. Program je postigao rezultat od celih 100 procenata u testu prepoznavanja na uzorku od 224 primerka štetnih programa. Pri tome je postotak aktivno blokiranih virusnih pretnji bio 99,4 procenta, dok lažnih uzbuna uopšte nije bilo.\nDa rezimiramo, Panda Adaptive Defense 360 je zanimljiv proizvod, prvenstveno namenjen korišćenju u poslovnom okruženju. Njegova EDR tehnologija omogućuje ono što druga antivirusna rešenja još nemaju, a to je preuzimanje akcija na osnovu dešavanja u realnom vremenu. Najvažnija prednost ove zaštite je što onemogućuje aktiviranje do tada nepoznatih virusa u prvim časovima njihovog postojanja, i to sa vrlo visokim procentom uspešnosti.\n8,5 MB, 49 MB na HD-u\nwww .pandasecurity .com /serbia /intelligence -platform


Milošević: Ne očekujte spektakularnu igru, naš cilj je rezultat\nM. D. 13. novembra 2015. 13:06\nDirektor fudbalske reprezentacije Srbije Savo Milošević poručio je danas da nacija od A tima ne očekuje spektakularnu igru u kvalifikacijama za Mundijal u Rusiji i DODAO da će na terenu videti takmičarsku ekipu spremnu da ostvari rezultat.\n„Moram da kažem da svi oni koji trenutno pričaju da ne vide spektakularnu igri, ni sad, ni u prethodnim kvalifikacijama, da je neće ni videti. Naš plan je da imamo takmičarsku ekipu, koja će biti spremna da igra na rezultat, a ne atraktivno da bi se nekome dopala. Tako igraju sve ekipe koje žele da se kvalifikuju na velika takmičenja, tako ćemo i mi“, rekao je Milošević srpskim novinarima u Ostravi, uoči prijateljske utakmice protiv Češke.\nOn je dodao da duel sa Česima suštinski nije početak priprema za start kvalifikacija i da su te pripreme počele praktično odmah nakon odluke Suda u Lozani o utakmici sa Albanijom posle koje su izgubljene šanse za plasman u Francusku.\n„Stalno nam se Ceška namešta, dva početka, prva utakmica Srbije i sada, osim togsa i ja imam dobre memorije iz Češke, jedna od najlepših iz reprezentacije (gol za pobedu u Češkoj u kvalifikacijama za SP 1998, prim. aut.). Ekipa u poslednje dve-tri utakmice dobija na samopuzdanju i na nama je da završimo taj proces i da do starta kvalifikacija ekipa bude spremna da iznese utakmice poput Jermenije i Danske“.\nMilošević ističe da srpski tim trenutno nema privilegiju da kaže kako su utakmica sa Češkom i one koje će uslediti kasnije prijateljske i da rezultat nije važan, pre svega zbog pritiska javnosti i činjenice da nismo otišli na tri velika takmičenja.\nVelike tenzije i podela bodova na večitom derbiju (video)\nSrbija poklonila pobedu Rusiji na startu Lige nacija (video)\n„Tako smo se ponašali na prethodne četiri utakmice, tako je i danas. Za nas je Češka bitna utakmica i rezultatski i u svakom drugom smislu. Želimo da pobedimo, iako znamo da je rival veoma kompaktan i kvalitetan“, upozorio je Milošević.\nNekadašnji kapiten državnog tima smatra da je okosnica A tima poznata i da nikako ne bi smela da se napravi greška sa podmlađivanjem po svaku cenu.\n„Ja kao ditektor i kao neko ko je decenijama u fudbalu u reprezentaciji ne priznajem podmalđivanje kao termin i mislim da ne treba da postoji. Ali, evo, ako smo već sa Mihajlovićem uradili neki remont ekipe, podmaldili je, besmisleno je da to radimo svaki ciklus. Imamo mladu prošlu, ove momke sa Zelanda i naravno da ćemo povući neke igrače. Taj proces je već počeo, ali i tu morate imati na umu da je to komplikovan i osetljiv proces i da to neće ići ni tako brzo ni tako lako“.\nOn je kao primer svoje tvrdnje naveo situaciju sa Aleksandrom Mitrovićem i Lazarom Markovićem.\n„Ušli u A tim sa 19 i posle samo dve godine kritikovani su više nego stariji. I da ne bismo došli da nam klinci budu krivi za neke stvari moramo obazrivo da ih uvodimo. Kvalifikacije i velike utakmice svuda u Evropi nose iskusni igrači i nikako se nećemo odricati najiskusnijih“, jasan je Milošević.\nPrema njegovim rečima, izostanak Matića i Kolarova na startu kvalifikacija svakako jeste problem, ali da, koliko god to bila fraza, bez svakog se može i mora.\n„Pokazali smo to u mlađim selekcijama, često smo igrali bez najboljih i pravili smo vrhunske rezultate. Fudbal je timski sport i homogenost ekipe je ključna stvar ako želite rezultate. Kad je ekipa takva može da nadomesti izostanak svakog igrača i mislim da u narednom periodu to želimo da učvrstimo“, rekao je Milošević.\nMilošević je dodao da se stalno priča sa igračima o ponašanju na terenu i van njega, ali da se neke stvari ipak ne mogu predvideti.\n„Morate imati u vidu da ova ekipa nosi teret prthodnih neuspeha, javnost je protiv njih, trpe neke dodatne stvari zbog kojih nisu krivi. To što su uradili Kolarov i Matić protiv Portugalije uradili smo bezbroj puta kroz istoriju i stvari su koje se dešavaju na terenu, pogotovo kad imate onakvo suđenje. To se dešava svakakom igraču, ali kod nas sve gleda kroz lupu i svaku grešku plaćamo trostruko, što je meni i razumljivo jer nemamo rezultat, bilo bi tako i u drugim državama“, poručio je Milošević.\nOn je ponovio da će reprezentaciji od velikog značaja biti podrška države.\n„Na poslednjem sastanku sa premijerom Vučićem rekao nam je da će država biti uz nas što nam je mnogo važno, jer u prethodnim kvalifikacijama nismo imali podršku“.\nTakođe, Milošević je naglasio značaj izgradnje Nacionalnog stadiona.\n„Predsednik Karadžić je razgovarao sa gradonačelnikom Beograda. U igri je 10 lokacija koje će da budu smanjene na tri. Ocekujemo dolazak ljudi iz UEFA u narednih 15 dana sa projektima i nadam se da će ceo proces da ide prilično brzo. Potreban nam je Nacionalni stadion i verujem da ćemo ga uskoro imati“, zaključio je Milošević.\nUtakmica između Češke i Srbije igra se večeras od 20.30 sati na stadionu „Vitkovice arena“ u Ostravi.\nfudbalreprezentacija SrbijeSavo Milošević\nNeslavan kraj derbija, gosti napustili teren u 80. minutu\nRonaldo progovorio ruski! (video)\nBorjan: Pokazali smo dominaciju


PREDLOŽENE OLAKŠICE ZA MAME\nIzvor: Espreso/FoNet/Lokalne novine | Obrenovac, 07.06.2022.\nDržava će 3 godine da PLAĆA DOPRINOSE?\nDirektor Instituta za razvoj i inovacije Nenad Jevtović izjavio je danas, predstavljajući Predlog olakšica na zarade majki nakon porođaja, da bi majkama, nakon povratka sa odsustva radi nege deteta, država trebalo tri godine da subvencioniše obavezne doprinose za socijalno osiguranje.\nJevtović je, obrazlažući predlog Instituta za razvoj i inovacije, na konferenciji "I mame imaju pravo!", objasnio da bi u prvoj godini država trebalo da subvencioniše 65 odsto tih troškova, u drugoj 60, a u trećoj 50 odsto.\nUkoliko bi prosečna plata majki bila 63.325 dinara, Jevtović je ocenio da bi država u prvoj godini trebalo mesečno da subvencioniše svaku majku sa 20.523 dinara, u drugoj godini 19.000, a u trećoj godini 15.787 dinara.\nPrema njegovim rečima, na ovaj način bi bila olakšana pozicija i poslodavaca i majki.\nUkoliko bi primenila ovu meru Vlada bi, kako je Jevtović naveo, "trebalo da izdvoji dvestoti deo godišnjeg BDP Republike Srbije, odnosno 0,56 odsto BDP", tako da bi u prvoj godini ti troškovi iznosili oko 92 miliona evra, u drugoj godini 194, a u trećoj 298 miliona evra.\nOn je ukazao da je stopa fertiliteta u Srbiji u 2020. godini bila 1,48.\nDa bi Srbija postigla prostu reprodukciju, potrebna nam je stopa fertiliteta od 2,1, a mi smo na 1,48.Kada ostvarite napredak od 0,1 to je neverovatan uspeh. Treba nam šest ili sedam neverovatnih uspeha da bismo stigli do stope fertiliteta od 2,1, istakao je on.\nInstitut za razvoj i inovacije predložio je i pojednostavljenje administrativnih procedura za preduzetnice.\nOn je rekao da predlažu da se procedure za sticanje prava na isplatu finansijske nadoknade tokom porodiljskog odstustva i procedura prilikom otvaranja ovog odsustva digitalizuju.\nUslov za elektronsku realizaciju zahteva je da preduzetnice imaju elektronski potpis.\nJevtović je rekao da predlažu i da se uspostavi komunikacija između Agencije za privredne registre i Poreske uprave i da "po službenoj dužnosti teku dokumenti između njih dve kako bi se položaj preduzetnica poboljšao".\nOn je sugerisa kako bi trebalo da se unapredi i administrativna procedura koja se odnosi na dobijanje odobrenja za isplatu ostalih nadoknada za majke koje obavlja jedinica lokalne samouprave.\nPomoćnica ministra za brigu o porodici i demografiju Aleksandra Čamagić istakla je da je u periodu januar-februar ove godine zabeležen porast broja novorođene dece od 6,8 odsto, kao i da se "od oktobra 2021. godine iz meseca u mesec beleži rast broja novorođenih u Srbiji".\nOna je navela da veruje da će nadležni o predloženim merama razgovarati.\nPredstavnica Ministarstva za rad, boračka i socijalna pitanja Snežana Bogdanović rekla je da to ministarstvo podržava svaku meru koja doprinosi unapređenju položaja majki koje rade, uključujući i preduzetnice.\nOsnivačica Udruženja „Mame su zakon“ Tatjana Macura rekla je da to udruženje pozdravlja predložene mere i navela da bi se njihovom primenom smanjila nezaposlenost u Srbiji, kao i jaz između poslodavaca i zaposlenih.


Orić pred Sudom BiH: Nisam kriv\nNekadašnji ratni komandant Armije Bosne i Hercegovine u Srebrenici Naser Orić, koji se tereti za ratni zločin nad zarobljenicima srpske nacionalnosti, izjasnio se danas u Sud BiH da nije kriv za ovaj zločin.\nSaradnja BiH i Turske ogromna prilika za jačanje domaće privrede\nBrčanska fabrika za proizvodnju jestivog ulja BIMAL, koja posluje u sistemu STUDEN Holdinga, izrazila je spremnost za saradnju sa stranim investitorima, kada je u pitanju proširenje obima investicija iz Turske i drugih zemalja u poljoprivrednu i prehrambe\nBijeljina: Počela vakcinacija protiv sezonskog gripa\nU Domu zdravlja Bijeljina danas je počelo vakcinisanje stanovništva protiv sezonskog gripa.\nDrina i Sava ispod nivoa odbrane od poplava\nDrina i Sava, kao i sve bujične rijeke na području Semberije su u svojim koritima i za sada nema nikakvih problema, rekao je Srni šef Odsjeka Civilne zaštite Bijeljina Drago Ristić.\nSudar tri teretna vozila\nTri teretna vozila sudarila su se rano jutros na regionalnom putu Jezero-Kupres, a u ovoj saobraćajnoj nezgodi niko nije povrijeđen, ali je pričinjena veća materijalna šteta.\nMinistar ekonomije Turske Nihat Zeybekci je na početku zvanične posjete Beogradu, sa potpredsjednikom Vlade i ministrom trgovine, turizma i telekomunikacija Srbije Rasimom Ljajićem i potpredsjednikom Savjeta ministara i ministrom spoljne trgovine i ekonom\nPredstavnici Srpske demokratske stranke u zajedničnim institucijama BiH prisustvovaće sutra posebnoj sjednici Narodne skupštine RS, zaključeno je na sjednici Predsjedništva te stranke koja je održana danas u Banjaluci, javlja novinar "Nezavisnih".\nSrednjoročni program o saradnji trilateralnog trgovinskog komiteta Srbije, Turske i BiH, u periodu od 2016. do 2018. godine, koji predviđa unapređenje privredne i ekonomske saradnje tri zemlje, potpisan je danas u Beogradu.


Počeo Bledski strateški forum, regionalna stabilnost u fokusu\nTanjug 2. septembra 2019. 14:44\nBLED – Tradicionalni Bledski strateški forum (BSF) 14. po redu, koji je ove godine posvećen stbilnosti u regionu, održivom razvoju i ekonomskom napretku, počeo je danas posle podne na Bledu.\nDvodnevni skup pod nazivom “Izvori /ne/stabilnosti“ ((Re)Sources of (in)Stability) okupio je ove godine veliki broj visokih zvaničnika iz EU, sa Zapadnog Balkana, Turske, SAD i međunarodnih organizacija, ali će nesumnjiva zvezda skupa biti funkcioner Stejt departmenta Metju Palmer, pre svega zbog činjenice da je upravo imenovan za specijalnog izvestioca Sjedinjenih Država za Balkan.\nDomaćin skupa, ministar spoljnih poslova Slovenije Miro Cerar poručio je da novi izabrani EU lideri treba da pokažu odgovornost i suoče se sa izazovima, a u to, kako je rekao, uključiti i zemlje candidate za članstvo u Uniji.\nOn je istakao da je proširenje EU na Balkan uvek bilo u centru pažnje Slovenije i Foruma, i založio se, zbog bezbednosti, za što skorije proširenje.\nMeđutim, Cerar je ukazao da će zahtevi za sprovođenjem reformi u zemljama kandidatima biti veći nego ikada.\n“EU treba da se drži svojih obećanja, i, ako se to ne desi, onda ćemo biti odgovorni za gubljenje regiona. Drugi akteri i igrači su više nego spremni da popune rupe. Balkan je geostratešku prostor u kojem EU ne sme da izgubi”, poručio je Cerar.\nKako je rekao, Slovenija je pokrećući BSF želela da stvori nešto vredno ne samo za sebe samu, već za ceo svet.\nU današnjem, povezanom svetu, postoji mnogo načina za pružanje doprinosa svetu, ukazao je Cerar i istakao da ideja održivog razvoja stoji iza BSF, podržana od svih, ali smo daleko od primene u praksi.\nPrimena je, kaže, vezana za troškove, a postavlja se pitanje da li smo spremni da platimo te trosksove. Takođe, ukazao je klimatske promene sve pogađaju i zato je važno da preuzmemo odgovornost i pređemo sa reči na delo.\n“Imamo toliko sporazuma i dogovora od Kjota do Pariza i sada treba da se primene dogovori. Zato na ovogodišnjem Forumu nećemo samo razgovarati o tome da treba da se primene strategije već šta tačno treba da se preduzme”, rekao je Cerar.\nPozdravljajući učesnike i zahvaljujući im se na prisustvu, generalni sekretar BSF-a Peter Grk rekao je da su se organizatori, kada su razmišljali o učesnicima, zapitali kada smo prestali da brinemo o sebi i blagostanju i počelil da trgujemo dugoročnim zarad kratkocročnih ciljevima.\n“Danas, kada planeta gori, kada demokratije slabe, mormao da brinemo o budućnosti”, podvukao je Grk i dodao da to nije samo briga za očuvanje šuma, planete, već nas samih.\nSrbiju na skupu predstavlja ministar spoljnih poslova Ivica Dačić, koji će biti jedan od govornika na panelu pod nazivom „Zapadni Balkan, evropeizacija, demokratizacija i zajednička odgovornost“ („Western Balkans – Europeisation, Democratisation, Shared Responsibility“).\nDačić će se na marginama foruma sastati sa Palmerom.\nPored glavnog konferencijskog programa biće održan i Strateški forum za mlade, pod nazivom „Mladi kao (budući) resurs“, na kojem će mladi koji prisustvuju Forumu pokušati da dokažu da je mladost vredan resurs na više načina.


Novinar „Mirora“: Đoković bio spreman na sukob - Sputnjik Srbija\n15:01 15.11.2016 Preuzmite kraći link\nNovinar britanskog „Mirora“ Nil Maklin, koji je pre dva dana ušao u verbalni sukob sa Novakom Đokovićem, napisao je kolumnu u kojoj je optužio srpskog tenisera da je svesno ušao u raspravu.\n„Zamislite Lionela Mesija ili Kristijana Ronalda da šutnu loptu u publiku, a onda da na konferenciji za medije iznervirano tvrde da ne bi trebalo da budu pitani o svom ponašanju. Nešto ekvivalentno tome uradio je Novak Đoković u nedelju“, napisao je Maklin i konstatovao kako se „Novak lažno uvredio kada sam ga upitao o tome da li je svestan da njegovi postupci lagano mogu da dovedu do trenutne suspenzije“.\nPrema Maklinovoj oceni Đoković je u London stigao „spreman na sukob“, što je pokazao na prvoj konferenciji za medije, kada je novinaru „Sana“ na pitanje da li će se vratiti u prepoznatljivu formu fizički i psihički, oštro rekao: „Otkud vam to? Ja sam sebi normalan svakoga dana“.\n„Kada je na vrhuncu forme mislim da je Đoković i dalje najbolji na svetu. Ali njegov pad od kompletiranja grend slema i njegovo ponašanje su deo ove priče. Ako ne želi da ga pitamo o izbacivanju loptica u publiku, onda to ne bi trebalo da radi“, zaključio je Maklin.


Mrkonjić Grad: Sestre Todorović organizovale humanitarnu akciju “Za naše mališane“ - ŠIK RADIO\nU prostorijama Kulturnog centra “Petar Kočić“ u Mrkonjić Gradu u srijedu, 12. januara 2022. godine u organizaciji Omladinskog centra realizovana je humanitarna akcija zemljaka iz Amerike pod nazivom za “Naše mališane“ koju su pokrenule i organizovale naše sugrađanke Ilijana i Nina Todorović. Tom prilikom mališanima je podijeljeno oko 400 paketića, kao i fotografisanje sa Deda Mrazom uz izradu fotografija. Djeca su bila u prilici da uživaju i učestvuju u raznim sadržajima prilagođenim njihovom uzrastu, a za sve prisutne bilo je obezbijeđeno piće i kolači…\nIzvršni direktor Omladinske organizacije centar Borislav Đurić tom prilikom je naglasio da su realizovanom akcijom organizatori humanitarne akcije željeli da ovaj dan bude “Dan djece“. Đurić je izrazio zahvalnost za dugogodišnju saradnju Omladinskog centra sa Kulturnim centrom, koji je i ovaj put podržao navedenu humanitarnu akciju obezbijedivši sve tehničke uslove da bi manifestacija bila održana. U nastavku poslušajte izjavu…\nMajka troje djece iz Graca, Stojanka Lazendić, navela je da se na poziv Centra za socijalni rad u našem gradu odazvala pozivu da sa djecom učestvuje u manifestaciji za “Naše mališane“, zahvalivši organizatorima akcije, koji su, kako je naglasila, ovim gestom pružili radost svim prisutnim mališanima. U nastavku poslušajte izjavu…


Trebinjski "Vodovod" godinu završio s minusom, direktor sebi smanjio platu - Klix.ba\nPrivreda Trebinjski "Vodovod" godinu završio s minusom, direktor sebi smanjio platu\nTrebinjski "Vodovod" godinu završio s minusom, direktor sebi smanjio platu\n1.3.2017. u 14:26\nTrebinjski "Vodovod" poslovnu 2016. godinu završio je sa gubitkom od 146.472 KM, uz potraživanja od 955.179 KM, potvrdio je Srni direktor "Vodovoda" Spasoje Radović.\nRadović je naveo da od ukupnih potraživanja najviše duguju pravna lica, i to 484.769 KM, i građani 307.475 KM.\nOn je istakao da je jedan od gorućih problema ovog preduzeća naplata po tužbama, napominjući da je tokom 2016. godine tužen 21 korisnik usluga, a od 2013. do 2015. ukupno njih 27 sa dugom do 60 KM zbog neplaćanja većeg broja računa.\nRadović je naveo da "Vodovod" isto tretira i male dužnike, kao i one sa većim iznosom ukoliko nisu redovne platiše.\nPrema njegovim riječima, za rad i funkcionisanje ovog preduzeće veliko opterećenje predstavlja 13 radnika koji su primljeni tokom prošle godine, od kojih je 10 zaključilo ugovor o radu na neodređeno, a tri na određeno vrijeme.\nDa bi izbjegli otpuštanja radnika i sanirali neka od dugovanja Radović je odlučio da smanji plate, prvo svoju za 15 procenata, a slijedi umanjenje ili povećanje i zaposlenima u Upravi i administraciji, što će zavisiti od sistematizacije i reorganizacije, te težine i vrste posla koje rade.\n"Ukoliko ni ove mjere ne budu dovoljne, moraćemo da otpustimo jedan broj radnika", rekao je Radović, napominjući da će to uraditi u krajnjoj nuždi.\nProsječna plata u ovom preduzćeu je 730 KM.\nRadović je rekao da je prioritet Uprave trebinjskog "Vodovoda" u 2017. godini ostvarenje prihoda za rekonstrukciju mreže i smanjenje gubitaka u mreži.\n"Već smo formirali grupu koja će se baviti pronalaženjem i otklanjanjem gubitaka na mreži. Ovih dana će izaći na teren kako bismo sagledali situaciju", najavio je Radović i napomenuo da trenutno na području grada ima 300 kuća koje nisu priključene na kanalizacionu mrežu, a imaju mogućnost da to učine.\nOn je istakao da građani mogu da podnesu zahtjev za priključak u "Vodovodu", da bi bio poboljšan sistem funkcionisanja kanalizacione mreže u gradu i investirano u novu.\nUkupan broj priključenih korisnika na fekalnu kanalizaciju na području Trebinja je 2.056, dok je ukupan broj priključenih korisnika na vodovodni sistem tokom prethodne godine bio 6.886.\nRadović je podsjetio da je "Vodovod" od Skupštine grada Trebinja zatražio povećanje cijena svojih usluga za osam odsto, napominjući da one nisu mijenjane od 2011. godine.\nUkoliko se Skupština grada pozitivno izjasni o ovom zahtjevu, građani će umjesto dosadašnjih 0,73 KM po kubnom metru, vodu plaćati 0,79 feninga.\nGradi se velika obilaznica oko Trebinja, izmjestit će teški saobraćaj iz grada\n12.02.2020. u 11:03\nIvana Kurešević kulturno naslijeđe BiH prikazuje na nakitu\n05.02.2020. u 22:20\nSvjetska tržišta 10\nZabrinutost zbog koronavirusa: Promet dionicama najniži od augusta 2011. godine\n4h 33min 13\nNajava direktora 4\nHuawei u Francuskoj planira graditi prvu evropsku fabriku\nNajavio Albin Kurti 5\n8h 53min 69\n10 kompanija 8\nUručene plakete najznačajnijim stranim investitorima u BiH za 2019.\nRadovi traju 14\nAmbasador Ji Ping na gradilištu autoputa kod Čapljine: Kineski radnici su u samoizolaciji\n12h 28min 28


Magazin Intermezzo – Prva rafting regata Banja Luka – Beograd\nPrva rafting regata Banja Luka – Beograd\nPrva rafting regata Banja Luka – Beograd, na rijekama Vrbas i Sava, krenuće iz Banje Luke 23. septembra, a finale će biti u Beogradu 6. oktobra, najavljeno je na današnjoj konferenciji Organizacionog odbor regate, koja je održana u Beogradu.\nCilj regate, koja bi narednih godina trebalo da poprimi međunarodni karakter, jeste dodatno jačanje specijalnih, paralelnih veza Srbije i Republike Srpske, promocija nautičkog turizma u svim opštinama na ruti regate i afirmacija ekologije, rečeno je na konferencija za novinare.\nPredsjednik Kajak-kanu i rafting saveza Republike Srpske, Aleksandar Pastir, naglasio je da predstojeća regata, u kojoj će od starta učestovati 10 čamaca, predstavlja pravi sportski poduhvat jer će se dnevno veslati etape od 40 do 50 kilometara. – Tokom regate kroz Republiku Srpsku sve lokalne zajednice koje gravitiraju ka Vrbasu i Savi biće aktivno uključene u događaj, što će doprinijeti popularizaciji sporta, ali i turističkoj afirmaciji tih mjesta – rekao je Pastir.\nPredsjednik Rafting saveza Srbije, Boris Purjakov, izrazio je nadu da će regata, koja se vozi u dužini od 504 kilometra, naići na dobrodošlicu kroz gradove i mjesta u Srbiji i da će Srbija biti isto tako dobar domaćin kao Banja Luka i Republika Srpska.\nDirektor Predstavništva Republike Srpske u Srbiji, Mlađen Cicović, rekao je da će saradnja dva saveza i turističkih organizacija Srbije i Srpske značajno učvrstiti specijalne paralelne veze. – Osim što želimo jačati međusobne veze, cilj nam je da uspostavimo i saradnju sa zemljama u regionu, tako da će ova manifestacija u perspektivi, vjerovatno, dobiti međunarodni karakter – dodao je Cicović.\nDirektori turističkih organizacija Banje Luke i Beograda, Ostoja Barašin i Dejan Veselinov, ocijenili su da će regata, koju će na početku i na kraju pratiti prezentacija turističke ponude Banje Luke, odnosno Beograda, značiti dodatnu popularizaciju i promociju dva grada.Prva rafting regata Banja Luka – Beograd od 23. septembra do 6. oktobra PDF verzija Verzija za štampu\nDirektori turističkih organizacija Banje Luke i Beograda, Ostoja Barašin i Dejan Veselinov, ocijenili su da će regata, koju će na početku i na kraju pratiti prezentacija turističke ponude Banje Luke, odnosno Beograda, značiti dodatnu popularizaciju i promociju dva grada.\nMeđunarodna zajednica ostaje u BiH dok posao ne bude završen\nRiffs & Beats: Nova bina na EXIT festivalu\nSkup Podržimo razvoj hipoterapije\nBanja Luka: “Polo” usmrtio petogodišnju djevojčicu\nBanja Luka: Tri osobe povrijeđene u saobraćajnoj nesreći\nBanja Luka: Prijavljeni zbog trgovine ljudima i prostitucije


Predsednik Buš optužio opozicione demokrate da žele da povećaju poreze\nPredsednik Buš je u svom redovnom obraćanju naciji preko radija optužio opozicione demokrate da žele da povećaju poreze što će, kako je rekao, potkopati njegovu ekonomsku politiku usmerenu na ubrzanje rasta. Demokrate su odgovorile da žele da ubrzaju ekonomski rast putem smanjenja cena energije.\nPredsednik Buš je izjavio da je njegova poreska politika povećala poreski prihod time to je dovela do otvaranja novih radnih mesta, što je takodje pomoglo da se smanji budžetski deficit. Medjutim, u svom redovnom subotnjem govoru na radiju, Buš je upozorio da predlozi demokrata za nove vladine izdatke ugrožavaju njegov plan o balansiranju budžeta do 2012.\n“Kongresne demokrate pokušavaju da nas povedu u drugom pravcu. Oni su usvojili budžet koji bi značio veće poreze za američke porodice i kompanije i koji bi, u narednom petogodišnjem periodu, dodao više stotina milijardi dolara novih vladinih izdataka. Takav pristup bi ugrozio naš ekonomski rast i nastojanja da se smanji budžetski deficit,” rekao je Buš.\nPredsednik je najavio da će uložiti veto na sve mere koje bi sadržale preterane vladine izdatke. Predstavnički dom, u kojem demokrate imaju većinu, usvojio je budžet Sekretarijata za unutrašnju bezbednost u iznosu od 37 milijardi dolara, što je više za preko dve milijarde dolara od predsednikovog zahteva. Ukoliko Buš ispuni svoju pretnju i uloži veto na tu meru, demokrate verovatno neće imati dvotrećinsku većinu potrebnu za obaranje veta. Medjutim, predsednik Buš se ipak ne protivi svim budžetskim merama koje sadrže veće izdatke od zahtevanih. On je prihvatio povećanje od 17 milijardi dolara sadržano u zakonu o finansiranju vojnih operacija u Iraku. U tu sumu demokrate su uključile i četiri milijarde dolara za finansiranje programa za veterane, čemu se republikanci verovatno neće protiviti dok su ratne operacije u toku. U odgovoru demokrata na Bušov govor, senator Maria Kentvel, pozvala je predsednika da lobira članove svoje stranke da podorže zakonski predlog o energiji kojim bi se smanjila zavisnost SAD od uvozne nafte, kao i cene benzina.\n“Naš zakonski predlog bi ekonomičnijim korišćenjem energije godišnje uštedeo Amerikancima više milijardi dolara. Demokrate takodje planiraju da eliminišu milijarde dolara poreskih olakšica velikim naftnim kompanijama i investiraju taj novac u čistu, obnovljivu energiju. Zajedno sa našim ciljem da se najmanje 15 odsto energije proizvodi iz alternativnih izvora, možemo znatno da smanjimo našu zavisnost od fosilnih goriva.”\nPredsednik Buš podržava veće investicije u sektoru alternativnih goriva i saopštio je da želi da Amerika smanji potrošnju benzina za 20 odsto u roku od narednih 10 godina. SAD inače obezbedjuju 60 odsto svojih potreba u nafti iz uvoza.


Konferenciji o primeni Konvencije o zabrani biološkog oružja\nPretnja bioterorizma biće jedno od glavnih pitanja na šestoj medjunarodnoj konferenciji o primeni Konvencije o zabrani biološkog oružja, potpisane 1972. godine koja počinje danas u Ženevi.\nPrethodna konferencija o primeni Konvencije o zabrani biološkog oružja održana je još 2001. godine, ali je doživela neuspeh pošto su SAD tada odbacile nacrt dodatnog protokola o jačanj mera predvidjenih konvencijom. Vašington je bio mišljenja da su predložene mere verifikacije bile u suprotnosti sa legitimnim komercijalnim i vojnim aktivnostima. Nakon toga, teroristi su napali SAD 11. septembra 2001. i rat protiv terorizma je počeo. Kandidat za predsednika Konferencije, pakistanski ambasador Masud Kan, smatra da su prevazidjene mnoge nesuglasice iz prošlosti i da danas postoje izgledi za jačanje konvencije.\n«Generalno, opisao bih atmosferu kao pozitivnu i punu iščekivanja. Stoga sam optimista uoči konferencije. Svakako, biće problema i prepreka. Uveren sam da ćemo ipak biti u stanju da obezbedimo ishod koji će smanjiti opasnosti od biološkog oružja i pomoći da se napredak koji je zabeležen u biološkoj nauci i tehnologiji koristi samo za dobrobit ljudi širom sveta.»\nKan kaže da bioterorizam predstavlja pretnju kako za nacionalnu bezbednost pojedinih država tako i za medjunarodnu bezbednost, zbog zapanjujućih prodora koji su proteklih godina ostvareni u biologiji, medicini i biotehnologiji. Razvoj u tim oblastima se, kako ukazuje, odigrava neverovatnom brzinom.\n«Za razliku od nuklearnog oružja, pa i hemijskog oružja, nisu vam potrebne velike laboratorije i kontrolni sistemi i ogromni objekti za proizvodnju ovog oružja. Eksperimenti za mirnodopsko korišćenje biotehnologije mogu se lako preusmeriti na proizvodnju biološkog oružja. Stoga morate da bude veoma pažljivi i obazrivi.»\nKan dodaje da raste i zabrinutost zbog mogućnosti da bioteroristi iskoriste u svoje svrhe i oboljenja koja se prirodno javljaju, poput SARS-a i ptičijeg gripa.


Subotički Spartak dobio novog sportskog direktora - Sportske.net\nSubotički Spartak dobio novog sportskog direktora\nNovi sportski direktor Spartaka je Ljubiša Dundjerski, saopštio je danas ovaj fudbalski klub iz Subotice.\nDunđerski je prethodne dve godine proveo na mestu sportskog direktora Vojvodine, a za njegovo vreme ostvareni su istorijski rezultati i odradjeni odlični tranferi igrača, kako u Vojvodinu tako i iz Vojvodine, što je i bila najveća preporuka za njegov angažman u redove Spartaka.\nDirektor Spartaka Dragan Đorđević rekao je da se klub pojačao dolaskom novog sportskog direktora.\n"Angažovanjem Ljubiše Dunđerskog smo značajno pojačali stručni sektor kluba. Mišljenja sam do smo to uradili na vreme jer nam prestoji prelazni rok, a Ljubiša je u prethodnom periodu kao sportski direktor Vojvodine uradio značaj posao po tom pitanju. Cilj nam je da pojačamo ekipu i da na proleće sačuvamo plasman medju osam najboljih ekipa naše lige, a ako se ukaže prilika i da izborimo mesto koje vodi u Evropu", rekao je Đorđević.\nDunđerski je kao igrač imao zapaženu karijeru, prošao je sve selekcije Vojvodine, a nakon toga se preselio u Italiju, gde je igrao za Atalantu, a nakon toga u Komou i Trevizu. Po povratku u Srbiju završavio je igračku karijeru i posvetio se menadzerskom poslu i upravljanjem sportskog sektora.


/ SABLJA GROFA VRONSKOG\nLavovski popust\tDobrilo Nenadić\tSABLJA GROFA VRONSKOG\nU delu "Sablja grofa Vronskog" Dobrilo Nenadić se bavi istorijom, ali relativno bliskom. U pitanju je druga polovina 19. veka, vreme srpsko-turskog rata i kneza Milana Obrenovića. Sam roman, poput Balzakovih, obiman i veoma složen, sa velikim brojem junaka, pokreće niz zanimljivih tema koje se današnjim pojmovima mogu okarakterisati kao ratno profiterstvo, i kao istraživačko novinarstvo, i kao mitologizacija i mitomanija.\nU delu "Sablja grofa Vronskog" Dobrilo Nenadić se bavi istorijom, ali relativno bliskom. U pitanju je druga polovina 19. veka, vreme srpsko-turskog rata i kneza Milana Obrenovića. Sam roman, poput Balzakovih, obiman i veoma složen, sa velikim brojem junaka, pokreće niz zanimljivih tema koje se današnjim pojmovima mogu okarakterisati kao ratno profiterstvo, i kao istraživačko novinarstvo, i kao mitologizacija i mitomanija. Komentari\nRSD 552.00\tVreme kokoški


Francuski portal: Nestašica vakcina „menja ton“ Evrope prema ruskoj vakcini - Sputnjik Srbija\n14:22 01.02.2021 (osveženo 14:44 01.02.2021) Preuzmite kraći link\nKada je prošlog leta Rusija objavila o registraciji svoje prve vakcine protiv kovida 19, zapadni naučnici su je kritikovali da žuri. Međutim, danas se njihov ton promenio i više ne isključuju upotrebu tog preparata u Evropskoj uniji, zaključuje francuski televizijski portal „LCI“.\nSuočivši se sa nestašicom doza koje je Evropska unija naručila, portal navodi da evropske zemlje žele da imaju mogućnost pristupa jeftinom ruskom „Sputnjiku Ve“ (Sputnik V), koji je jednostavan za proizvodnju i transport.\nBez obzira na to što je ruska vakcina protiv virusa korona bila prva i na činjenicu da je predsednik Rusije Vladimir Putin hvalio još 6. avgusta 2020. godine, „Sputnjik Ve“ se i dalje otežano probija u Evropu, piše sajt francuske televizije.\nPrema navodima „LCI“, ruski preparat je trenutno odobrilo svega 15 zemalja koje nemaju pristup zapadnim vakcinama – poput Bolivije, u kojoj se prvi avion iz Moskve prizemljio u petak sa „dragocenim serumom“. Konzul Rusije u Boliviji obećao je zemlji da će uskoro dobiti više doza vakcina. Istovremeno, portal navodi da se od početka godine slična scena ponovila i u Srbiji, Alžiru, Venecueli i Argentini.\nOsuđivački ton Zapada se menja\nKada je Putin saopštio da je ruska vakcina registrovana u jeku leta – zapadni naučnici su najpre osuđivali Rusiju da je požurila, ističu autori.\nMeđutim, nakon sedam meseci i uzimajući u obzir činjenicu da se kampanja vakcinacije u Rusiji sprovodi „punom parom“, ton počinje da se menja čak i Francuskoj, naglasio je „LCI“.\n„Možemo reći da su klinički podaci koje smo do danas uspeli da procenimo ohrabrujući i da predložena strategija ima smisla. Sada moramo da uzmemo u obzir sve podatke vakcine“, izjavio je profesor Alen Fišer, koji se u Francuskoj smatra „glavnim za vakcine“.\nZemlje EU žele pristup ruskoj vakcini\nSajt TV kanala objašnjava da zbog kašnjenja sa isporukama lekova koje je EU naručila, neke zemlje-članice žele da imaju i mogućnost dobijanja ruske vakcine „Sputnjik Ve“ – jeftine i jednostavne za proizvodnju i isporuku, koja se tehnološki može uporediti sa vakcinom „Astra Zeneke“.\nIstovremeno, „LCI“ navodi da je Mađarska je već načinila odlučujući korak u tom pravcu, a da je Nemačka takođe u iskušenju i podseća na izjavu nemačke kancelarke Angele Merkel.\n„Predložila sam našim specijalistima da pomognu Rusima kako bi 'Sputnjik Ve' što pre bio dozvoljen u EU. I kada se to desi, možemo da razmatramo pitanje zajedničke proizvodnje“, izjavila je ranije Merkelova.\nPortal podseća da je Rusija ove nedelje podnela zahtev za sertifikaciju vakcine Evropskoj agenciji za lekove. Prema podacima Moskve, efikasnost vakcine je preko 90 odsto, ali Evropska agencija još nije započela proceduru ispitivanja. Ipak, „LCI“ napominje da ruske vlasti nisu klonule duhom i da već najavljuju puštanje u promet druge vakcine.\nPohvala iz Francuske: „Sputnjik Ve“ je efikasna vakcina\nMože li odnose Moskve i Brisela da izleči – ruska vakcina?


Gori s hipertenzijom, Hipertenzija\nOtvarajući radionicu, crnogorski ministar zdravlja prof. U zemljama Evropske unije To je glavni, nezavisni faktor rizika kardiovaskularnog obolijevanja.\nArterijska hipertenzija povećava rizik od ishemične bolesti srca 3 putagori s hipertenzijom cerebro-vaskularnog insulta 7 putasrčane slabosti 5 putahronične bubrežne bolesti 5 putaokluzivne bolesti perifernih krvnih sudova 2 puta. Crna Gora se nalazi u grupi zemalja u Evropi za čiju populaciju se procjenjuje da je u visokom riziku od obolijevanja od kardiovaskularnih bolesti.\nPodaci iz Programa evaluacije zdravstvene zaštite u Crnoj Gori ukazuju da se osnovni uzroci umiranja našeg stanovništva u posljednjih deset godina nijesu bitno izmijenili. Ono što je zabrinjavajuće jeste da su: 1. Najviše vrijednosti hipertenzije u ovoj studiji registrovane među osobama u dobnoj grupi godine Podaci ovog istraživanja ukazuju da je svaka druga osoba sa hipertenzijom uzimala terapiju, 3. Ovo je veoma važan podatak jer ukazuje na to da je hipertenzija slabo regulisana kod radno angažovanih osoba i kod osoba koje su u godinama života sa visokim rizikom od komplikacija.


Sutra obilježavanje 29 godina od zločina u Dobrovoljačkoj - FILTER\nU Istočnom Novom Sarajevu sutra će biti obilježeno 29 godina od zločina koji su nad pripadnicima JNA u Dobrovoljačkoj ulici u Sarajevu izršili pripadnici takozvane Armije BiH, teritorijalne odbrane i paravojnih muslimanskih formacija.\nObilježavanje počinje u 12:00 časova služenjem pomena stradalim pripadnicima JNA u Dobrovoljačkoj ulici na vojničkom groblju u Miljevićima u Istočnom Sarajevu, te polaganjem vijenca i cvijeća kod spomen-krsta.\nProgramu obilježavanja prisustvovaće predstavnici institucija Republike Srpske, rukovodstva grada Istočno Sarajevo i pripadajućih opština, kao i delegacije Trećeg pješadijskog /Republika Srpska/ puka, te nevladinih organizacija proisteklih iz odbrambeno-otadžbinskog rata.\nMinistar rada i boračko-invalidske zaštite Republike Srpske Duško Milunović izjavio je ranije da će ovaj događaj biti obilježen sutra umjesto 3. maja jer se u dogovoru sa Srpskom pravoslavnom crkvom /SPC/ parastosi ne vrše sedam dana prije i sedam dana poslije Vaskrsa.\nTags: Dobrovoljačka ulica\nPrethodna U akciji proljećnog čišćenja na Palama prikupljeno 1.500 vreća otpada\nSledeća Istočna Ilidža: Prijavljeno da je na proslavi 120 ljudi, policija zatekla 27


Aplikacija "EDUIS" za bolju komunikaciju učesnika obrazovnog procesa - Pan radio\nAplikacija "EDUIS" za bolju komunikaciju učesnika obrazovnog procesa\npetak, 19 februar 2021 14:57\nOva mobilna aplikacija, primijenjena u okviru projekta “Opremanje vaspitno-obrazovnih ustanova u Srpskoj računarskom opremom i softverom”, pruža pristup svim informacijama o školskim aktivnostima učenika kroz brzu, jednostavnu i bezbjednu komunikaciju između učenika, roditelja i nastavnika.\n– Upotrebom ove aplikacije učenici u svakom momentu imaju uvid u svoje školske aktivnosti i obaveze, te pristup cijeloj paleti elektronskih servisa za realizaciju onlajn nastave i redovnih školskih aktivnosti, uz zdravo tehnološko okruženje na njihovom putu obrazovanja – navodi se u saopštenju resornog ministarstva.\nAplikacija je dostupna na “gugl prodavnici” i svi zainteresovani učenici i roditelji mogu je besplatno preuzeti i instalirati na svoje mobilne telefone.\nPotrebno je da u pretraživaču na “gugl prodavnici” unesu “EDUIS eDnevnik” i pretraga će prikazati željenu aplikaciju. Prijava u aplikaciji se vrši sa identičnim “e-dnevnik” nalozima kao i na veb-aplikaciji.\nU narednom periodu Ministarstvo prosvjete i kulture planira i razvoj mobilne aplikacije “EDUIS e-dnevnik” za sistem “iOS”.


Otkrivena fabrika skanka u Staroj Pazovi\nsubota, 19 maj 2012 20:22\nPet članova organizovane kriminalne grupe, privedeno je u okviru policijske akcije "Cepelin", zbog proizvodnje i prodaje opojne droge skank. Prilikom hapšenja otkrivena je i fabrika narkotika u Staroj Pazovi, u kojoj je uzgajana velika količina veštački uzgajane marihuane (skanka).\nNovopazovčanin uhapšen zbog ubistva\nsreda, 02 maj 2012 00:38\nNenad C. (30) iz Nove Pazove, uhapšen je zbog sumnje da je početkom aprila usmrtio svog sugrađanina Nenada B. (42).\nPronađeno beživotno telo Novopazovčanina\nutorak, 10 april 2012 19:17\nBeživotno telo N.B. (42) iz Nove Pazove, pronađeno je trećeg aprila u Novom Slankamenu, saopšteno je iz policijske uprave u Sremskoj Mitrovici.\nutorak, 27 mart 2012 18:09\nNikola A. (23) iz Nove Pazove, uhapšen je zbog sumnje da je nedozvoljeno proizvodio i prodavao oružje i eksplozivne materijale, saopšteno je iz policije.\nOštećeno više nadgrobnih spomenika\nponedeljak, 26 mart 2012 15:25\nProšle nedelje, u toku nekoliko noći, na groblju je oštećen veći broj nadgrobnih spomenika, sa kojih su počinioci skinuli mesingane delove.\nSportski avion se srušio u Vojki\nPešak nastradao u saobraćajnoj nesreći\nU toku jedne noći obio 22 automobila


U zemljama regiona potvrđeno ukupno 3.866 zaraženih - IndeksOnline.rs\nNaslovna REGION Bosna i Hercegovina U zemljama regiona potvrđeno ukupno 3.866 zaraženih\nU zemljama regiona potvrđeno ukupno 3.866 zaraženih\nBEOGRAD – U zemljama na prostoru bivše Jugoslavije trenutno je zvanično prijavljenih 3.866 obolelih od bolesti koju izaziva korona virus.\nBrijčano, ali ne i srazmerno broju stanovnika, birus je najviše pogodio Srbiju, gde je, zaključno sa 3. aprilom, zaraženo ukupno 1.476 osoba, a umrlo je 39.\nU Srbiji je do sada testirano gotovo 6. 000 građana.\nPolovina zaraženih je u Beogradu, ukupno je hospitalizovano je oko 874 pacijenata, od kojih je do juče 82 bilo u teškom stanju, na respiratorima.\nOd osam juče umrlih je šest muškaraca I dve osobe ženskog pola, prosečne starosti preko 70 godina.\nSvi oni su, prema rečima stručnjaka, imali pridružene bolesti koje su doprinele fatalnom ishodu.\nPosmatrano prema starosnoj strukturi u Srbiji je najviše zaraženih u dobi od 25 do 55 godina, dakle, radno aktivno stanovništvo.\nNa kosovskoj teritoriji, gde prema porocenama iz 2017. živi nešto više od 1,8 miliona ljudi, zaključno sa jučerasnjim danom su registrovane 132 zaražene osobe I dve preminule.\nU Sloveniji, koja prema najnovijim procenama iz ove godine ima nešto više od dva miliona stanovnika, evidentirane su čak 934 zaražene osobe i 20 umrlih.\nSlovenija, inače, testira više od hiljadu ljudi dnevno I do sada među zaraženima prevladavaju žene, a starosna dob zaraženih je između 45 i 54 godine.\nU Hrvatskoj, koja prema procenama iz prošle godine ima 4,76 miliona stanovnika potvrđeno je 1.079 zaraženih I osam umrlih.\nProsečna starost zaraženih, saopštena na dan 20. marta, u Hrvatskoj je bila 42,6 godina, pa je to, smatraju stručnjaci, razlog što je njihova klinička slika dobra.\nU Bosni I Hercegovini, koja prema procenama iz 2017. ima 3,5 miliona stanovnika zaključno sa jučerašnjim danom potvrđeno je 575 zaraženih, najviše u Republici Srpskoj – 274, uglavnom u Banjaluci.\nU Republici Srpskoj je umrlo šest od ukupno 18 žrtava na nivou BiH. Ostatak zaraženih je u Federaciji BiH, a najviše u Sarajevu, gde je prosečna starost obolelih od 51 i 60 godina.\nNajveća opasnost za Federaciju BiH je činjenica da je virus “ušao” u čak šest bolnica I više domova zdravlja, pa je veliki broj medicinskog osoblja u izolaciji.\nCrna Gora je najduže odolevala ovoj pošasti, sudeći prema zvanično prijavljenim slučajevima, ali je zato za kratko vreme premašila broj zaraženih u odnosu na kosovsku teritoriju, na primer, gde živi dva puta više stanovnika.\nDo kraja jučerašnjeg dana je u Crnoj Gori, koja prema najnovijim procenama iz ove godine ima nešto malo više od 630. 000 stanovnika, zvanično saopšteno da su od korona virusa zaražene 174 osobe, dve su umrle, a 6. 375 je pod zdravstvenim nadzorom. Najmlađi registrovani pacijent u Crnoj Gori ima tri godine, a najviše zaraženih registrovano je u Podgorici I Tuzima, opštini koja je u karantinu.\nU Severnoj Makedoniji, gde prema procenama iz prošle godine živi 2,077 miliona stanovnika evidentirano je 430 zaraženih I 12 mrtvih.\nZbog sprečavanja širenja zaraze korona virusom do sada je vanredno stanje proglašeno u Srbiji, Severnoj Makedoniji, a od juče I u Republici Srpskoj. U svim zemljama nekadašnje SFRJ donete su različite mere u cilju sprečavanja širenja virusa I one se razlikuju od države do države, a zajedničko im je ograničeno kretanje građana u različitim vremenskim periodima.\nKretanje građane starijim od 65 godina, koji su I najugroženiji od ovog virusa, zabranjeno je u svim državama.\nU Sloveniji I Hrvatskoj je, na primer, doneta I mera zabrane napuštanja mesta prebivališta, a u u Crnoj Gori, u Tuzima I Severnoj Makedoniji, u više opština, čitava mesta su stavljena u karantin.\nPrethodni tekstPrimeri kako se brzo i lako širi koronavirus\nSledeći tekstU Španiji pada broj preminulih, danas 809\nPrati se porast aktivnosti virusa! U Srbiji dominira britanski soj\nNa obali Ohridskog jezera zaplenjena droga vredna 250.000 evra, dve osobe uhapšene


Srbi u kosovskoj policiji\nSrbi u kosovskoj policiji\nPre nedelju dana je Vlada Srbije na svojoj sednici donela odluku koja verovatno predstavlja jedinstven slučaj u svetu da je najviši izvršni organ jedne suverene države otpustio pripadnike svoje policije i praktički im naredio da se priključe policijskim strukturama jedne druge paradržave.\nNaravno, radi se o tome da je srpska Vlada, u želji da sprovede Briselski sporazum, naložila Ministarstvu unutrašnjih poslova da do kraja ove godine prekine radni odnos srpskim policajcima iz južne pokrajine. Da stvar bude još gora, njima je preporučeno da se uključe u rad policije samoproglašene države Kosovo.\nDakle, ministar Aleksandar Vulin je rekao da je Vlada Srbije od Srba na Kosmetu koji su do sada bili zaposleni u MUP-u Republike Srbije, zatražila da se integrišu u policiju Kosova, te izrazio uverenje da će „integracija uspeti u stopostotnom iznosu“, i još je istakao da veruje da ćedosadašnji pripadnici srpskog MUP-a prihvatiti integraciju u kosovsku policiju zato što, kako je kazao, „poštuju državu Srbiju i poštuju svoju Vladu“.\nMeđutim, ono što je ministar Vulin tom prilikom izostavio da kaže, to je činjenica da će ubuduće njihova „država“ koju će „poštovati“ biti samoproglašena Republika Kosovo, a njihova vlada će od sada biti ona kojom predsedava Hašim Tači u Prištini.\nDa je to tako, vidi se iz zvaničnih dokumenata kojima je osnovana Policija Kosova, kao i iz zvaničnih odrednica kojima se ona i danas rukovodi. Pogledajmo dakle samo neke od njih.\nNa službenom sajtu takozvane vlade Republike Kosovo se između ostalog kaže da se Policija Republike Kosovo u svom delovanju rukovodi načelima koja su predviđena njenim Ustavom i zakonima. Takođe na zvaničnom sajtu kosovske policije u koju srpski ministar Vulin i premijer Dačić pozivaju srpske policajce, javno je postavljen i dokument u čijem zaglavlju piše „Skupština Republike Kosovo“, a koji svedoči o nastanku i karakteru Policije Kosova. U njemu se doslovno kaže sledeće: „Skupština Republike Kosovo, na osnovu člana 65 Ustava Republike Kosovo, a u cilju uspostavljanja zakonskih pravila o policiji Republike Kosovo, usvaja Zakon o policiji, koji ima svrhu osnivanje policije Republike Kosovo“.\nDakle, kada se sve to ima u vidu, onda je teško prihvatiti kao istinitu konstataciju premijera Ivice Dačića da je Briselski sporazum, u kome je predviđena integracija srpskih policajaca u kosovsku policiju – „statusno neutralni sporazum“. Isto tako je teško poverovati i u njegovu izjavu da navodno „to ne znači da srpski policajci time priznaju Republiku Kosovo“.\nUostalom, prvih 16 Srba koji su po nagovoru srpske Vlade već pristupili Policiji Kosova već su potpisali zakletvu i saglasnost sa principima kosovske policije, te započinju trening u Akademiji Kosova za javnu bezbednost u Vučitrnu, „da bi se upoznali sa zakonodavstvom i procedurama kosovske policije“.\nŠto se tiče zakonodavstva kosovske policije, iz malopre navedenih dokumenata se vidi da je reč isključivo o zakonodavstvu nezavisne Republike Kosovo, a kada se radi o „procedurama“ te iste policije, najbolje bi bilo navesti samo nekoliko njenih postupaka u poslednje vreme. Podsetimo, prošle godine su Srbi morali da idu goli na Gazimestan, jer im je ta ista kosovska policija skidala majice, a ove godine je kosovska policija posle božićne liturgije u Gračanici privela više Srba.\nAli bez obzira na sve, Vlada Srbije do Nove godine otpušta srpske policajce sa Kosova i Metohije iz MUP-a Srbije i upućuje ih da radno mesto potraže u Policiji Republike Kosovo. To izgleda navodi na zaključak da je Briselski sporazum, koji je potpisan sa Hašimom Tačijem pod kapom Evropske unije, jači od zdravog razuma, a pogotovo od važećeg Ustava Republike Srbije.


Uragan Nejt ide ka središtu Meksičkog zaliva\n► Uragan Nejt ide ka središtu Meksičkog zaliva\n07.10.2017 | 09:33h ► 10:12h Sjudad Mehiko\nUragan Nejt je tokom noći ojačao i kreće se ka središtu Meksičkog zaliva pošto je u Centralnoj Americi uzrokovao smrt najmanje 21 osobe.\nPrema prognozama, očekuje se da stigne do obala SAD tokom vikenda.\nSavezne države Luizijana i Misisipi su proglasile vanredno stanje a Luizijana je naredila delimičnu evakuaciju priobalja i ostrva. Evakuišu se i neke naftne platforme u Meksičkom zalivu.\nMisisipi je najavio otvaranje 11 skloništa za evakuisana lica.\nAmerički Nacionalni centar za uragane je upozorio da bi Nejt mogao podići nivo mora i do dva metra od Luizijane do granica Floride. Nejt je već izazvao poplave u velikom delu Centralne Amerike.\nPrema podacima, u Nikaragvi je stradalo najmanje 11 ljudi, u Hondurasu je troje stradalo a troje nestalo dok je Kostarika saopštila da je Nejt odgovoran za smrt sedam ljudi i nestanak njih 15.\nNejta prate vetrovi od oko 130 kilometara na sat.\nTri meseca posle uragana veliki deo Portorika još nema struju\nViše od tri meseca posle udara razornog uragana Marija gotovo polovina korisnika električne energije na Portoriku i dalje nema struju, saopštile su danas vlasti te teritorije u sastavu SAD.\nPortoriko traži 94 milijarde dolara savezne pomoći posle uragana\nGuverner Portorika Rikardo Roselo zatražio je od savezne američke vlade 94,4 milijarde dolara pomoći za obnovu štete koju je na ostrvu u septembru pričinio uragan Marija.\nTri osobe stradale u Irskoj u naletu uragana Ofelije\nTri osobe stradale su danas u naletu uragana Ofelije na severozapadu Irske, saopštila je lokalna policija.\nUragan Ofelija se kreće ka Evropi\nUragan Ofelija se preko Atlanskog okeana kreće ka Evropi, a prva na udaru mogla bi da bude Irska početkom sledeće nedelje, saopštili su danas meteorolozi.


Stanivuković sve iznenadio i stao na stranu Dodika – Gluporije\nDramatičan ulazak mladenaca na vjenčanje, par pao s ljuljačke\nGradonačelnik Banja Luke Draško Stanivukovićkazao je da je RS neupitna i trajna i da sa njom i njenim nadležnostima niko nema pravo da se igra.\nU razgovoru za Tanjug mladi političar je istakao da se zalaže “da se RS dodatno osnaži i da joj se vrate oduzete nadležnosti.”\n“Meni i RS je važno da u svakom trenutku budemo jednoglasni i pratimo stav Srbije koja je garant poštovanja Dejtonskog sporazuma. To govori da se poštuje teritorijalni integritet BiH, ali prije svega, integritet RS”, rekao je Stanivuković.\nStanivuković smatra da u BiH, Europi i svijetu postoje namjere da se RS-u oduzmu nadležnosti i dodao da mnoge već jesu za šta, ističe, odgovornost snose i političari koji su više od 20 godina vodili RS i koji su, kaže, to dozvolili.\n“Krivca možemo tražiti u onima koji su nas napali, ali su krivci i oni koji su tako nešto dozvolili. Vrlo često to nije bila jednosmjerna komunikacija, imali ste one koji hoće to da uzmu, ali i neke koji su to dozvolili, koji se nisu bunili, koji su možda za to dobijali neke druge privilegije”, naveo je Stanivuković.\nIstakao je da se na vraćanju nadležnosti bh. entitetu RS treba raditi dugoročno i mirno “jer sve što je radikalno može da se vrati kao bumerang”.\nNa pitanje kako vidi sve češće prijetnje sankcijama Miloradu Dodiku i da li bi to toga moglo da dođe i kako bi to uticalo na građane RS, Stanivuković kaže da je kategorički protiv sankcija prema bilo kom političaru, pogotovo prema onima koji, kakvi god da su, “ipak predstavljaju određeno vrijeme, narod i RS.”\n“Ako pogledamo kroz historiju, koliko god se nekada radovali egzekuciji nekog našeg lidera, to nam se vraćalo kao neko prokletstvo i želim da to prokletstvo konačno izbjegnemo kao narod”, kaže Stanivuković.\n“Nikada nisam bio opozicija RS, mogu biti opozicija pojedinim političkim akterima, određenim idejama i namjerama za koje smatram da nisu dobre za RS, ali sam uvijek čovjek svog naroda i za RS”, naglašava Stanivuković.\nIstiče da podržava vraćanje nadležnosti RS jer je, kako kaže, to snaži.\n“Mi smo kategorički protiv nametnutih zakona i oduzimanja nadležnosti RS. Treba se boriti, ali RS treba da se brani i ekonomijom i privredom i radnim mjestima. Pored ovih paralelnih borbi, moramo voditi i ove druge, potpuno izostavljene”, zaključio je Stanivuković.


Mineralne vode nedovoljno iskorišten resurs\nBANJALUKA – RS raspolaže bogatim resursima mineralnih, termalnih i termomineralnih podzemnih voda, ali njihova iskorištenost nije na zavidnom nivou, ocijenio je Dragan Mitrović, direktor Zavoda za geološka istraživanja RS.\nOn je povodom 22. marta, Svjetskog dana voda, kazao da su u RS dobro poznate pojave termalnih i termomineralnih voda u banjalučkoj regiji (Laktaši, Slatina, Šeher), zatim Tesliću, Petrovu, Višegradu i okolini Novog Grada. Posebno ističe dokazanu perspektivnost Semberije i Posavine za dobijanje voda temperature veće od 70 stepeni Celzijusa.\n“Ne možemo stati uz rame s Islandom, Italijom, dijelom Francuske, Austrijom, a da ne govorimo o Japanu i SAD koje imaju značajnije prirodne potencijale i nivo iskorištenosti. Međutim, postojeći potencijali mogu i moraju biti iskorišteni na značajniji način, dakako i u smislu njihove ekonomske valorizacije”, naglasio je Mitrović.\nTermalne vode se, ukazuje, u zavisnosti od temperature mogu koristiti višestepeno, navodeći kao primjer registrovanu temperaturu na bušotini u Dvorovima od 80 stepeni Celzijusa.\n“Bušotina je danas potpuno neiskorištena, iako je dobrim dijelom završena krajem 1990. godine. Sa ovakvom temperaturom ona bi mogla biti korištena za toplifikaciju, a u narednim koracima i za uzgoj stoke, gljiva, a u najnižem temperaturnom nivou za proizvodnju ribe”, ističe Mitrović.


Komesar za ljudska prava Saveta Evrope Nils Muižnieks upozorio je danas da bi vraćanje migranata iz Austrije u Mađarsku, na osnovu Dablinskog sporazuma, moglo da dovede do ozbiljnog kršenja njihovih ljudskih prava, kao i da bi, u tom slučaju, mađarske vlasti počele automatski da ih deportuju u Srbiju.\nNakon odluke vlasti u Budimpešti iz 2015. godine da se Srbija proglasi "sigurnom trećom zemljom", migrantima koji bi bili vraćeni u Mađarsku, bilo bi onemogućeno da podnesu zahtev za azil u toj zemlji.\n"Migranti bi bili izloženi velikom riziku od deportacije u Srbiju i daljeg automatskog vraćanja u Makedoniju, što bi bilo u suprotnosti sa Evropskom konvencijom o ljudskim pravima", naveo je komesar SE u danas objavljenom mišljenju za Evropski sud za ljudska prava, povodom pritužbi protiv Austrije zbog vraćanja azilanata.\nMuižnieks je naglasio da je ta odluka u suprotnosti s mišljenjem Visokog komesarijata UN za izbeglice (UNHCR) da Srbija još nema razvijen sistem azila niti kapacitete da primi odjednom veliki broj izbeglica.\nOn je istakao i da ostale članice EU nisu svrstale Srbiju na listu sigurnih zemalja za tražioce azila, kao i da je mađarski Vrhovni sud usvojio odluku po kojoj će poštovati preporuke UNHCR prilikom odlučivanja o tome koje zemlje se mogu smatrati sigurnim.\nPo njegovim mišljenju, Madjarska namerno sprovodi restriktivnu politiku prema migrantima kako bi ih odvratila od podnošenja zahteva za azil u toj zemlji.\nU svojoj preporuci komesar za ljudska prava upozorava da trenutno niko od migranata ne može da ostvari pravo na međunarodnu pomoć u Mađarskoj.\nOn upozorava da se veliki broj migranata, koji je po Dablinskom sporazumu vraćen u Mađarsku, trenutno nalazi u pritvoru, uprkos apelima da se migranti ne smeju tretirati kao kriminalci, kao i na veoma loše uslove u mađarskim zatvorima.\nEvropski sud za ljudska prava u Strazburu zatražio je odvojeno mišljenje od Komesara za ljudska prava o slučajevima koji se tiču vraćanja migranata iz Austrije u Mađarsku, u skladu sa sporazumom "Dablin III".


Tramp otpustio savetnika za nacionalnu bezbednost - Infobrif\nTramp otpustio savetnika za nacionalnu bezbednost\nObjavljeno 10.09.2019. u 20:11 poslednja izmena 10.09.2019. u 20:13\nFoto: Youtube / Newsy, PrntScr, arhiva\nU danas objavljenoj Tviter poruci Tramp je rekao da se „snažno nije slagao“ sa mnogim Boltonovim predlozima, kao i mnogi drugi u administraciji.\n„Obavestio sam Džona Boltona sinoć da nam nisu više potrebne njegove usluge u Beloj kući“, napisao je Tramp na Tviteru i rekao da mu je Bolton jutros predao ostavku.\nKako je rekao, predsednik Tramp je na to odgovorio „hajde da pričamo o tome sutra“.\nBolton je Trampov treći savetnik za nacionalnu bezbednost imenovan u aprilu 2018. godine posle odlaska generala H.R. Makmastera.\nBolton je važio za pristalicu „tvrde linije“ u spoljnoj politici još od administracije Ronalda Regana, a postao je poznat po svojoj glasnoj podršci ratu u Iraku dok je bio američki ambasador pri UN pod predsednikom Džordžom V. Bušom.\nU Trampovoj administraciji on je upozoravao na predsednikovo brzo približavanje Severnoj Koreji i bio je protiv Trampove prošlogodišnje odluke da povuče američke trupe iz Sirije. On je vodio tihu kampanju unutar administracije i sa saveznicima u inostranstvu da ubedi Trampa da zadrži američke trupe u Siriji da bi se suprotstavile preostalim pripadnicima Islamske države i iranskom uticaju u regionu.\nBezbednostDonald TrampDžon BoltonSADSmena\nOvih pet horoskopskih znakova neka se pripreme na zaljubljivanje tokom jeseni!